
PROFIL ABSOLVENTA A CIELE VZDELÁVANIA 

     Profil absolventa

Absolvent bakalárskeho študijného programu Umelecká produkcia je odborník schopný prepájať umeleckú kreativitu s organizačnými, dramaturgickými a manažérskymi zručnosťami v oblasti filmového a divadelného umenia. Disponuje prehľadom o dejinách a súčasných trendoch divadla alebo filmu a audiovizuálneho umenia, ako aj o fungovaní kultúrnych inštitúcií                    a mechanizmoch kreatívneho priemyslu.
Je pripravený koordinovať proces vzniku umeleckého diela od jeho koncepcie cez produkčno-organizačné zabezpečenie až po jeho prezentáciu a distribúciu. Rozumie dramaturgickým                       a režijným princípom, základom umeleckej tvorby a ich vzťahu k produkčnému riadeniu. Vie sa adaptovať v meniacom sa kultúrnom prostredí a dokáže efektívne komunikovať s tvorcami, verejnosťou aj inštitúciami.
Absolvent je schopný kriticky myslieť, analyzovať spoločenské súvislosti umeleckej tvorby            a nachádzať inovatívne riešenia. Získané vedomosti a skúsenosti mu umožňujú podieľať sa na tvorbe umeleckých projektov, ich financovaní, organizácii a propagácii na regionálnej,                       a národnej úrovni.

Odborné vedomosti a kompetencie

Absolvent programu:
- má znalosti dejín a teórie filmu alebo divadla (podľa špecifikácie štúdia), rozumie ich estetickým, dramaturgickým a spoločenským súvislostiam,
- pozná základné princípy divadelnej alebo filmovej a multimediálnej tvorby,
- má znalosti o fungovaní kultúrnych inštitúcií, festivalov a umeleckých organizácií,
- rozumie základom autorského práva, právnym a legislatívnym aspektom umeleckej produkcie,
- pozná modely financovania umeleckých projektov (granty, sponzoring, crowdfunding),
- má znalosti z oblasti kultúrnej politiky, kreatívneho priemyslu a marketingu umenia,
- dokáže analyzovať dramaturgickú a produkčnú stránku umeleckého projektu a navrhnúť vhodnú stratégiu jeho realizácie,
- rozumie významu kultúrnej diverzity a spoločenského dosahu umeleckej tvorby.

Praktické zručnosti

Absolvent je schopný:
- pripravovať a realizovať filmové alebo divadelné projekty (podľa profilácie štúdia) v produkčnej rovine
- zostavovať rozpočty, harmonogramy a projektové plány,
- podávať grantové žiadosti a pracovať s finančnými zdrojmi,
- koordinovať umelecké tímy a sprostredkovať komunikáciu medzi tvorcami, technickým personálom a inštitúciami,
- využívať základné techniky filmovej alebo divadelnej produkcie, práce so scénou, javiskom a filmovým štábom,
- aplikovať princípy PR, marketingu a prezentácie umeleckých projektov,
- prezentovať výsledky svojej práce odbornej i laickej verejnosti,
- využívať moderné digitálne nástroje pri dokumentácii, propagácii a distribúcii umeleckých diel.

Ciele a hlavné výstupy vzdelávania 

Absolvent bakalárskeho štúdia má predpoklady samostatne alebo v tíme pripravovať, koordinovať a realizovať umelecké a kultúrne projekty menšieho a stredného rozsahu, najmä v oblasti audiovizuálnej tvorby alebo  divadla a kultúrnych podujatí.
Absolvent bakalárskeho štúdia je podľa zvolenej profilácie pripravený:
- koncepčne uvažovať o umeleckom projekte z hľadiska jeho tvorivého zámeru, produkčných možností a realizačných podmienok,
- podieľať sa na príprave, organizácii a riadení produkčných procesov v oblasti filmu, televízie, alebo divadla a kultúrnych projektov,
- zabezpečiť produkčnú prípravu audiovizuálneho alebo kultúrny projekt diela, vrátane plánovania, rozpočtu, harmonogramu a koordinácie tvorivého, technického, administratívneho a produkčného tímu,
- spolupracovať s autormi a tvorivými profesiami (réžia, dramaturgia, kamera, scénografia, zvuk) v jednotlivých fázach realizácie projektu,
- orientovať sa v základných ekonomických, organizačných a právnych súvislostiach fungovania umeleckých projektov a kultúrnych inštitúcií,
- samostatne pripraviť a produkčne zabezpečiť krátky audiovizuálny alebo kultúrny projekt (napr. krátky film, divadelné predstavenie, festivalový alebo vzdelávací projekt),
- prezentovať vlastné produkčné riešenia, projektové zámery a koncepcie pred odborným publikom,
- reflektovať proces tvorby a realizácie umeleckého diela z produkčného hľadiska,
- uplatniť získané kompetencie v prostredí kultúrnych inštitúcií, produkčných spoločností alebo neziskového sektora,
- je pripravený pokračovať v magisterskom štúdiu umeleckej produkcie alebo príbuzných študijných programov.

Teoretické vedomosti:

Absolvent - bakalár umeleckej produkcie získa:
- orientáciu v procesoch vzniku, tvorby, výroby a realizácie umeleckých projektov v oblasti audiovízie alebo divadla a kultúrnych podujatí,
- základné vedomosti a prehľad v dejinách filmu alebo divadla a iných druhov umenia, ako aj v širšom kultúrnom a spoločenskom kontexte,
- základné poznatky z teórie a praxe umeleckej produkcie, manažmentu a organizácie kultúrnych projektov,
- orientáciu v ekonomických princípoch fungovania umeleckých projektov (rozpočet, financovanie, grantové mechanizmy, základy marketingu),
- základné vedomosti z oblasti kultúrnej politiky, fungovania kultúrnych inštitúcií a mediálneho prostredia,
- základné znalosti právnych súvislostí v oblasti umeleckej a audiovizuálnej tvorby (autorské právo, zmluvné vzťahy),
- prehľad o základných technologických a organizačných aspektoch produkcie audiovizuálnych a kultúrnych diel,

[bookmark: _heading=h.gjdgxs]Uplatniteľnosť absolventov

Absolventi študijného programu nachádzajú uplatnenie najmä: 
- v oblasti audiovizuálnej alebo divadelnej produkcie, 
- v kultúrnych inštitúciách, organizáciách a agentúrach, 
- pri realizácii kultúrnych podujatí, festivalov a umeleckých projektov,
 - v neziskovom a verejnom sektore v oblasti kultúry a médií.

Produkčné a organizačné povolania:

- produkčný manažér vo filmových alebo divadelných projektoch,
- organizačný pracovník v divadle alebo filmovom štábe, kultúrnom centre alebo na festivale,
- dramaturgicko-produkčný spolupracovník pri umeleckých projektoch,
- koordinátor umeleckých podujatí a projektov.

Manažérske a podnikateľské pozície:
- projektový manažér v oblasti kreatívneho priemyslu,
- manažér grantových a kultúrnych programov,
- zakladateľ alebo spolupracovník umeleckých agentúr a nezávislých produkcií.

Medziodvetvové profesie:
- PR a marketingový špecialista pre film alebo divadlo a kultúrne inštitúcie,
- konzultant pre financovanie, plánovanie a propagáciu umeleckých projektov,
- koordinátor medzinárodnej spolupráce v oblasti filmového alebo divadelného umenia.

Vzdelávacie a výskumné povolania po ďalšom dovzdelávaní:

- kurátor a dramaturg festivalov a kultúrnych podujatí.


ŠTRUKTÚRA A OBSAH ŠTUDIJNÉHO PROGRAMU 

Študijný program Umelecká produkcia (Bc. stupeň) a  jeho študijný plán je spracovaný a zostavený v súlade s formalizovanými procesmi zabezpečovania kvality vzdelávania na AU BB a FDU AU BB, ktoré sú konkretizované najmä vo vnútorných predpisoch:

https://www.aku.sk/sk/vnutorny-system-zabezpecenia-kvality-v-oblasti-vysokoskolskeho-vzdelavania.html
ako aj plne v súlade so strategickými dokumentmi:
[bookmark: _heading=h.30j0zll]https://www.aku.sk/images/Menu/Dokumenty/Dlhodoby_zamer/dlhodoby_zamer_au.pdf

AU BB a FDU AU má vytvorené pravidlá, kritériá, postupy a nástroje na utváranie, schvaľovanie a hodnotenie študijných programov, ich periodické monitorovanie a hodnotenie na základe jednotlivých študijných plánov, očakávaných a dosahovaných cieľov, výsledkov a výstupov vzdelávania, zvyšovania kvality procesu vzdelávania, zvyšovania úrovne kvality pedagógov a ich tvorivých výstupov, ktoré sa viažu k profilovým a ostatným predmetom študijného plánu, a to  vo vzťahu k profilu absolventa daného študijného programu, očakávaniam externých zainteresovaných strán (zamestnávateľská prax), zohľadňujúc aktuálne tendencie vo vysokoškolskom umeleckom vzdelávaní v príslušnom stupni štúdia a zohľadňujúc vzdelávanie orientované na študenta.
Pravidelné hodnotenie a monitorovanie sa deje aj prostredníctvom výročných správ o činnosti DFU AU za príslušný kalendárny rok, hodnotiacich správ a dotazníkového prieskumu.
https://www.aku.sk/sk/vyrocne-spravy.html
https://www.aku.sk/sk/vyskum-a-granty/kvalita-vzdelavania.html

[bookmark: _heading=h.1fob9te]Pravidlá na utváranie študijných plánov v študijnom programe 
- Bakalársky študijný program Umelecká produkcia sa zameriava na získanie vedomostí, znalostí, zručností a odborných postojov v intenciách študijného programu v študijnom odbore Umenie na úrovni 1. stupňa vysokoškolského vzdelávania so štandardnou dĺžkou štúdia 3 roky.
-   Poslucháč si podľa individuálneho talentu, osobných predpokladov a voliteľnej profilácie tvorí študijný plán s dôrazom na divadlo alebo film, prípadne vzájomnú kombináciu týchto špecializácii.
- Študijný program sa realizuje len v dennej forme prezenčnou metódou, ktorá spočíva vo vyučovaní v priamom kontakte učiteľa so študentom. Niektoré špecifické predmety sa vyučujú formou blokového vyučovania. Denná forma štúdia je organizovaná tak, aby štúdium podľa odporúčaného študijného plánu v závislosti od študijného programu a z hľadiska časovej náročnosti zodpovedalo práci študenta v rozsahu 1500 až 1800 hodín za akademický rok, vrátane samostatnej tvorivej činnosti a samostatného štúdia. Študijný program je orientovaný primárne na študenta. Základným predpokladom štúdia v tomto študijnom programe je talent, ktorého mieru škola preverí v rámci prijímacieho konania. 
- Študijný plán študenta tvorený predmetmi určuje časovú a obsahovú postupnosť predmetov a formy hodnotenia študijných výsledkov. Študijný plán si okrem formy hodnotenia študijných výsledkov zostavuje študent sám alebo v spolupráci so študijným poradcom, v rámci určených pravidiel a v súlade so Študijným poriadkom FDU a to spravidla na jeden akademický rok. 
https://fdu.aku.sk/images/stories/Menu/Fakulta/Vnutorne_predpisy/STUDIJNY_PORIADOK_2021_november_schvaleny_VS_AU.pdf
https://fdu.aku.sk/sk/studium/informacie/dokumenty-na-stiahnutie.html
- Odporúčaný študijný plán sa zostavuje tak, aby jeho absolvovaním študent splnil podmienky na úspešné skončenie štúdia v rámci štandardnej dĺžky štúdia, zodpovedajúcej študijnému programu. V odporúčanom študijnom pláne fakulta odporúča študentom, v ktorej časti štúdia by mali absolvovať jednotlivé predmety študijného programu. Odporúčaný študijný plán zverejňuje fakulta najneskôr do začiatku zápisu predmetov v príslušnom akademickom roku. 
- Predmety zaradené do študijného programu sa podľa záväznosti ich absolvovania členia na: 
   		• povinné – ich úspešné absolvovanie je podmienkou úspešného absolvovania časti štúdia alebo celého študijného programu, 
• povinne voliteľné – podmienkou úspešného absolvovania časti štúdia alebo celého študijného programu je úspešné absolvovanie určeného počtu týchto predmetov podľa výberu študenta v štruktúre určenej študijným programom 
   		• voliteľné (výberové) – ostatné predmety, ktoré si študent má možnosť zapísané na doplnenie svojho štúdia a na získanie dostatočného počtu kreditov 
   v príslušnej časti štúdia. 
- Predmety zaradené do študijného programu sa podľa nadväznosti členia na: 
• predmety podmienené úspešným absolvovaním iných predmetov – zápis   takého predmetu je podmienený úspešným absolvovaním iného predmetu (podmieňujúci predmet) alebo iných predmetov. 
   	• predmety bez nadväznosti – zápis takého predmetu nie je podmienený absolvovaním iného predmetu 
- Organizácia štúdia je založená na kreditovom systéme štúdia v zmysle Vyhlášky č. 614/2002 Z. z. o kreditovom systéme štúdia (ECTS). Každý predmet, ktorého absolvovanie sa hodnotí, má v študijnom programe priradený počet kreditov, ktoré študent získa po jeho úspešnom absolvovaní. Jeden kredit zodpovedá z hľadiska časovej náročnosti 30 hodinám práce vrátane samostatného štúdia a samostatnej tvorivej činnosti. Štandardná záťaž študenta v dennej forme za celý akademický rok je vyjadrená počtom 60 kreditov (30 kreditov za semester). Kredity získané za absolvované predmety sa zhromažďujú, čo znamená, že kredity získané za úspešné absolvovanie predmetov sa zratúvajú v čase, v ktorom bol študent zapísaný na štúdium jedného študijného programu. 
Všetci učitelia podieľajúci sa na realizácii študijného plánu v rámci študijného programu sú zaradení na funkčných miestach docentov, profesorov, odborných asistentov, prípadne odborníkov z praxe. Ich  kvalifikácia, rozvrhnutie pracovnej záťaže, úroveň výsledkov tvorivých činností, praktické skúsenosti, pedagogické a jazykové zručnosti a prenositeľné spôsobilosti umožňujú v rámci jednotlivých predmetov, ako aj celkovej realizácie a organizácie aktivít v rámci študijného programu, dosahovať výstupy vzdelávania deklarované v informačných listoch predmetov.  Vlastné tvorivé výstupy pedagógov by mali mať kontinuálnu povahu a napĺňať tak kritériá kvality zodpovedajúce prvému stupňu vysokoškolského vzdelávania. Učitelia výsledky svojej tvorivej činnosti (umeleckej, vedecko-výskumnej, publikačnej) systematicky využívajú vo vyučovacom procese, čo umožňuje priamu implementáciu tvorivých postupov a vedeckých poznatkov z divadelnej oblasti (ako aj súvisiacich oblastí – interdisciplinárny prístup) do vzdelávacej praxe v rámci predmetov študijného plánu a tiež podporu osobného rozvoja a rastu študentov ako samostatných, pre výkon budúcich povolaní všestranne pripravených osobností – umelecky originálnych, novátorských a invenčných; teoreticky a metodologicky vynikajúco pripravených; eticky a hodnotovo nespochybniteľných a citlivo reagujúcich na spoločenské a umelecké dianie.
Bližšie sú kritériá obsadzovania funkčných miest docentov a profesorov špecifikované v nasledujúcich interných dokumentoch: 
https://fdu.aku.sk/sk/uradna-tabula/vyberove-konania.html


Charakteristika predmetov študijného plánu z pohľadu opisu študijného odboru

Študijný program Umelecká produkcia prepája všeobecné umenovedné a spoločenskovedné vzdelanie s praktickými produkčnými skúsenosťami a je koncipovaný ako úzke prepojenie teórie a praxe v oblasti umeleckej a kultúrnej produkcie.
Zámerom študijného programu Umelecká produkcia v bakalárskom stupni je poskytnúť študentom vedomosti a praktické skúsenosti z oblastí:
- rozvíjania tvorivého a organizačného potenciálu študenta, poznania a aplikácie produkčných a realizačných postupov v oblasti audiovizuálneho umenia alebo divadla a kultúrnych projektov, a to najmä formou praktických cvičení a projektovej výučby,
- produkčnej prípravy a realizácie umeleckých diel a kultúrnych podujatí, vrátane plánovania, rozpočtovania, koordinácie tvorivých tímov a organizačného zabezpečenia projektov,
- technických, technologických a organizačných aspektov tvorby a realizácie audiovizuálnych a kultúrnych projektov,
- dejín filmu alebo divadla a iných druhov umenia, so zameraním na pochopenie kontextu tvorby a produkcie umeleckých diel,
- spoločenských, humanitných, umenovedných, ekonomických a právnych súvislostí, ktoré sa viažu na oblasť umeleckej a kultúrnej produkcie, audiovízie a mediálneho prostredia.


Naplnenie obsahu študijného programu
Umelecká produkcia ako interdisciplinárna oblasť spája tvorivé, organizačné, ekonomické a realizačné zložky umeleckého diela a kultúrneho projektu. Príprava produkčného v súčasnosti znamená rozvíjať schopnosť vnímať umelecký proces v jeho celistvosti a porozumieť vzťahom medzi jednotlivými tvorivými profesiami a produkčným zabezpečením. Takto formulovaná úloha je východiskom pre vytvorenie študijného programu, ktorý pozostáva z povinných profilových predmetov umeleckej a produkčnej tvorby, povinných odborných a teoretických predmetov a povinne voliteľných predmetov umožňujúcich profiláciu študenta.
Ťažisko štúdia je v praktickej produkčnej a projektovej práci študenta, vedenej príslušným pedagógom. Študent realizuje svoj osobný záujem výberom tém produkčných cvičení, projektov a osobným profilovaním seminárnych a projektových prác.
Odborné a teoretické predmety tvoria základ orientácie v oblasti umeleckej produkcie. Študent preukazuje nadobudnuté vedomosti formou písomných a ústnych skúšok, seminárnych a projektových prác.
Prostredníctvom povinne voliteľných predmetov má študent možnosť a povinnosť, podľa svojich schopností a záujmu, prehlbovať produkčné kompetencie v rámci vybraného typu umeleckej praxe, najmä v oblasti filmovej a audiovizuálnej produkcie alebo divadelnej produkcie  kultúrnych podujatí. 
Povinne voliteľné predmety sú zostavené do systému, ktorý umožňuje rozvíjať vybranú produkčnú profiláciu a rozširuje profesijné uplatnenie absolventa v oblasti filmu alebo divadla.

Výberové predmety si študent volí z aktuálnej ponuky akademického roka podľa vlastného záujmu a dispozícií, pričom môže využívať aj ponuku iných katedier fakulty. Pri predmetoch s individuálnou formou výučby môže byť vyžadované preukázanie zodpovedajúcich predpokladov.
Štúdium je doplnené tvorivými dielňami, workshopmi a odbornými seminármi, ktoré sa zameriavajú na vybrané témy z oblasti umeleckej produkcie, príbuzných umeleckých profesií a aktuálnej kultúrnej praxe. Na výučbe sa podieľajú aj externí odborníci a hostia z profesionálneho prostredia.
Predmety študijného programu sú na bakalárskom stupni členené do troch základných skupín:
• Profilové predmety umeleckej a produkčnej výchovy
Sú zamerané na samostatnú a tímovú produkčnú prácu študenta, ktorá vyvrcholí realizáciou bakalárskeho projektu – reflexie z polročnej praxe v profesionálnom prostredí produkcie. Doplnené sú o teoretické predmety rozvíjajúce špecifické odborné znalosti v oblasti umeleckej produkcie. Ťažisko spočíva v samostatnej práci študenta v úzkej spolupráci s pedagógom a spolužiakmi pri riešení spoločných projektov s diferencovaným podielom jednotlivcov.

• Predmety všeobecného základu študijného programu a odborné teoretické predmety
Poskytujú študentom poznatky zo spoločenských, umenovedných, ekonomických a právnych súvislostí umeleckej a kultúrnej produkcie.
• Výberové predmety
Sú zostavované podľa aktuálnej ponuky akademického roka a umožňujú študentovi rozšíriť si vzdelanie podľa osobného záujmu a profesijnej orientácie, vrátane predmetov z iných katedier fakulty.
Prednášky a profilové predmety zabezpečujú vysokoškolskí učitelia pôsobiaci na funkčnom mieste docenta alebo profesora, vybrané prednášky aj odborní asistenti s vysokoškolským vzdelaním tretieho stupňa. Semináre, cvičenia a praktické predmety vedú okrem profesorov a docentov odborní asistenti, odborníci z praxe, asistenti, lektori a doktorandi v dennej forme štúdia.
Charakteristickým znakom celého vzdelávacieho procesu je aktívna komunikácia, projektová spolupráca a orientácia v problematike umeleckej produkcie, s dôrazom na prepojenie teoretických poznatkov s praktickou realizáciou umeleckých a kultúrnych projektov.

Štruktúra študijného programu po semestroch Umelecká produkcia (Bc.)
1. ročník – zimný semester
Zimný semester prvého ročníka je zameraný na základnú orientáciu v prostredí umeleckej produkcie filmu, televízie alebo divadla. Študenti sa oboznamujú so základnými produkčnými pojmami, organizačnými štruktúrami tvorivých tímov a základnými fázami výrobného a skúšobného procesu filmov alebo inscenácií.
Súčasťou výučby je aj pozorovateľská a asistentská prax:
· vo filmovej oblasti v Simulačnom centre fakulty, ktoré verne simuluje profesionálne prostredie filmovej a televíznej výroby,
· v divadelnej oblasti v Divadle Akadémie umení, ktoré zastrešuje všetky fakultné divadelné inscenácie a predstavenia.
Povinné výstupy študenta:
· Filmová produkcia:
Produkčná analýza krátkeho filmu do 10 minút (rozpis profesií, výrobný plán, časový harmonogram).
· Divadelná produkcia:
Produkčná analýza krátkeho javiskového výstupu (organizačná štruktúra, plán skúšok, základné technické požiadavky).

1. ročník – letný semester
Letný semester rozvíja základné produkčné zručnosti v praxi. Študenti už nevystupujú len ako pozorovatelia, ale ako aktívni asistenti produkcie pri školských projektoch Modely tímovej spolupráce určí osoba zodpovedná za daný predmet na základe konkrétnych realizovaných projektov.
Filmári pôsobia v Simulačnom centre fakulty ako asistenti produkcie pri krátkych filmoch alebo televíznych formátoch.
Divadelníci sa zapájajú do chodu Divadla Akadémie umení – koordinácia skúšok, komunikácia s tvorivými tímami, technické zabezpečenie.
Povinné výstupy študenta:
· Filmová produkcia:
Kompletný produkčný plán krátkeho študentského filmu do 10 minút (rozpočet, harmonogram, produkčná dokumentácia).
· Divadelná produkcia:
Produkčný plán monodrámy alebo inej malej javiskovej formy (informácie o inscenácii, časový harmonogram, rámcový rozpočet, personálne zabezpečenie, technické parametre, propagácia).
2. ročník – zimný semester
Zimný semester druhého ročníka je zameraný na samostatnejšiu produkčnú prácu a riadenie projektov. Študenti už preberajú zodpovednosť za konkrétne úseky výroby.
Významnou súčasťou je aktívne zapojenie do:
· filmového podujatia Filmový azyl,
· divadelného festivalu Artórium.
Študenti pôsobia v produkčných tímoch festivalov – koordinácia účastníkov, časové a vecné harmonogramy, komunikácia, logistika.
Povinné výstupy študenta:
· Filmová produkcia:
Produkčné zabezpečenie verejnej projekcie v rámci filmového festivalu, prípadne kultúrne podujatie trvajúce viac dní (plán podujatia, rozpočet, organizačná správa).
· Divadelná produkcia:
Produkčná dokumentácia k vybranému podujatiu - divadelný festival prípadne kultúrne podujatie trvajúce viac dní (organizačný plán, technické zabezpečenie, hodnotiaca správa). 
2. ročník – letný semester
Letný semester má silne profesijný charakter. Ťažiskom je simulovaný proces napísania žiadostí vrátane všetkých potrebných príloh grantových žiadostí v spolupráci s tvorivými študentmi.
· Vo filmovej oblasti študenti pripravujú projekty pre Audiovizuálny fond (AVF).
· V divadelnej oblasti pripravujú projekty pre Fond na podporu umenia (FPU).
Grantové projekty vychádzajú z reálnych zámerov filmovej a divadelnej vetvy.
Povinné výstupy študenta:
· Filmová produkcia:
Kompletná grantová žiadosť pre Audiovizuálny fond (vývoj / výroba krátkeho alebo študentského filmu).
· Divadelná produkcia:
Kompletná grantová žiadosť pre Fond na podporu umenia (divadelná inscenácia alebo festivalový projekt). 
(Cieľom je simulované podanie minimálne jednej žiadosti o dotáciu z verejných zdrojov SR určených na podporu umenia a kultúry).

3. ročník – zimný semester
Odborná prax, ateliérová tvorba a bakalárska práca
Zimný semester tretieho ročníka je zameraný na profiláciu študenta podľa zvoleného spôsobu ukončenia štúdia. Študent si môže zvoliť absolvovanie odbornej stáže v profesionálnom prostredí alebo pokračovanie v praktickej tvorbe v podmienkach fakulty, spojenej s vypracovaním bakalárskej práce.
Študenti absolvujúci odbornú stáž:
• Filmoví študenti absolvujú odbornú stáž najmä v:
   - profesionálnych produkčných spoločnostiach,
   - audiovizuálnych festivaloch a kultúrnych inštitúciách.
• Divadelní študenti absolvujú odbornú stáž najmä v:
   - profesionálnych divadlách,
   - festivalových produkciách a kultúrnych organizáciách.
Prioritou je zaradiť študenta do profesionálneho prostredia mimo fakultu. Odborná stáž predstavuje vyvrcholenie praktickej prípravy v profesijne orientovanom študijnom programe a smeruje k získaniu samostatnej produkčnej skúsenosti.
Povinné výstupy študenta:
- produkčný denník z odbornej stáže,
- dokumentácia realizovaných produkčných činností,
- podklady pre spracovanie reflexie odbornej praxe v rámci štátnej skúšky.
Študenti realizujúci bakalársku prácu na fakulte:
Študenti, ktorí neabsolvujú odbornú stáž v externom prostredí, pokračujú v praktickej produkčnej činnosti v podmienkach fakulty.
• Filmová vetva realizuje projekty najmä:
  - v Simulačnom centre Fakulty dramatických umení,
  - pri výrobe školských filmových a televíznych projektov,
  - pri organizácii festivalových a prezentačných podujatí fakulty.
• Divadelná vetva realizuje projekty najmä:
  - v Divadle Akadémie umení,
  - pri produkcii divadelných inscenácií a performatívnych projektov,
  - o pri organizácii festivalových a kultúrnych podujatí fakulty.
Súčasťou semestra je ateliérová výučba zameraná na samostatné produkčné vedenie projektov, tvorbu produkčného portfólia a prípravu bakalárskej práce z oblasti umeleckej produkcie.
Povinné výstupy študenta:
- produkčné zabezpečenie projektu realizovaného v podmienkach fakulty,
- produkčné portfólio a dokumentácia realizovaných projektov,
- rozpracovanie bakalárskej práce.
3. ročník – letný semester
Záverečný semester je venovaný dokončeniu bakalárskej práce alebo reflexie odbornej stáže, finalizácii produkčného portfólia a príprave na štátnu skúšku. Študenti syntetizujú praktické skúsenosti získané počas štúdia a reflektujú ich v odbornej alebo analytickej podobe.
Študenti absolvujúci odbornú stáž:
Študenti spracúvajú reflexiu odbornej praxe realizovanej v profesionálnom prostredí a pripravujú sa na jej obhajobu v rámci štátnej skúšky.
Povinné výstupy študenta:
- odborná reflexia produkčnej praxe,
- analytické spracovanie realizovaného projektu,
- obhajoba reflexie odbornej stáže.
Študenti realizujúci bakalársku prácu na fakulte:
Študenti dokončujú bakalársku prácu z oblasti umeleckej produkcie a finalizujú produkčné portfólio dokumentujúce ich praktickú činnosť počas štúdia.
Povinné výstupy študenta:
• Filmová produkcia:
Produkčné portfólio (filmové projekty, festivaly, granty, produkčné výstupy) + obhajoba bakalárskej práce.
• Divadelná produkcia:
Produkčné portfólio (inscenácie, festivaly, grantové projekty, produkčné výstupy) + obhajoba bakalárskej práce. 
Riadne skončenie štúdia 
Rámcové pravidlá štúdia, akými sú podmienky riadneho skončenia štúdia a ďalšie podmienky, ktoré musí študent splniť v priebehu štúdia študijného programu a na jeho riadne skončenie, vrátane podmienok štátnych skúšok, pravidiel na opakovanie štúdia a pravidiel na predĺženie, prerušenie štúdia a i. určuje: https://fdu.aku.sk/images/stories/Menu/Fakulta/Vnutorne_predpisy/STUDIJNY_PORIADOK_2021_november_schvaleny_VS_AU.pdf

- Štúdium sa riadne skončí absolvovaním štúdia podľa príslušného študijného programu. 
- Dňom skončenia štúdia je deň, keď sa splní posledná z podmienok predpísaných na riadne skončenie štúdia daného študijného programu. 
- Štúdium podľa študijného programu nesmie presiahnuť jeho štandardnú dĺžku o viac ako dva roky. 
-  Celkový počet kreditov potrebných na riadne skončenie štúdia v študijnom programe prvého stupňa štúdia je 180 kreditov. 
- Dokladom o riadnom skončení štúdia a o získaní príslušného akademického titulu je vysokoškolský diplom, vysvedčenia o štátnej skúške a dodatok k diplomu. 
- Absolventom vysokoškolského štúdia vydá vysoká škola diplom s uvedením študijného odboru a študijného programu a akademického titulu „bakalár“, v skratke Bc.
- Okrem riadneho skončenia štúdia sa štúdium skončí: 
- zanechaním štúdia, neskončením štúdia v termíne určenom podľa § 65 ods. 2 zákona, vylúčením zo štúdia v dôsledku nesplnenia požiadaviek, ktoré vyplývajú zo študijného programu a zo študijného poriadku fakulty, 
- vylúčením zo štúdia z dôvodu disciplinárneho priestupku (podrobne upravuje Disciplinárny poriadok FDU), 
- zrušením študijného programu, ak študent neprijme ponuku FDU pokračovať v štúdiu iného študijného programu 
- alebo smrťou študenta. 
- Dňom skončenia štúdia je aj deň, kedy sa doručilo písomné vyhlásenie študenta o zanechaní štúdia dekanovi fakulty; keď rozhodnutie o vylúčení zo štúdia nadobudlo právoplatnosť, ku ktorému vysoká škola oznámila zrušenie študijného programu a koniec akademického roka, v ktorom mal študent skončiť vysokoškolské štúdium. 
- Ak sa študent nedostaví na zápis do nasledujúceho obdobia štúdia alebo sa nedostaví po prerušení na opätovný zápis. 
- Študentovi, ktorý štúdium zanechal, vydá fakulta na jeho požiadanie potvrdenie o úspešne vykonaných skúškach. 
- Súčasne v ňom uvedie, že štúdium neukončil vrátane podmienok štátnej skúšky, pravidiel na opakovanie štúdia a pravidiel na predĺženie, prerušenie štúdia. 

Pravidlá pre overovanie výstupov vzdelávania
Podmienky absolvovania predmetu a jeho hodnotenia určuje pedagóg predmetu v súlade so študijným predmetom a informačným listom predmetu. Podmienky obsahujú najmä: tému, obsah a rozsah práce, dochádzku, povinnú a odporúčanú literatúru a podmienky ukončenia a spôsob hodnotenia predmetu.
Vyučujúci je na začiatku semestra povinný oboznámiť študentov s obsahom, cieľmi a podmienkami absolvovania svojho predmetu.
Vyučovací jazyk je slovenský (alebo český) a po súhlase všetkých študentov danej študijnej skupiny sa môže konať aj v niektorom zo svetových jazykov (anglickom, francúzskom, nemeckom).
 Účasť na predmete je povinná v tom zmysle, že je v kompetencii každého vyučujúceho určiť pre jednotlivca alebo celú skupinu rozsah povinnej účasti (v maximálnom možnom rozpätí, t. j. od žiadnej povinnej účasti až po účasť na celej výučbe).
Rozsah a obsah povinností študenta vymedzí vyučujúci na prvom stretnutí v semestri s tým, že určí obsah a rozsah individuálnej prípravy. Ak tak neurobí, znamená to, že účasť je povinná v plnom rozsahu.
Ak študent vynechá z akýchkoľvek dôvodov viac výučby ako bolo určené vyučujúcim alebo akýkoľvek rozsah výučby určenej vyučujúcim, je vo výlučnej kompetencii učiteľa určiť s ohľadom na povahu predmetu a rozsah neúčasti či môže študent absolvovať predmet. Považuje sa to za nesplnenie priebežného hodnotenia a neúspešné absolvovanie predmetu.
Pravidlá pre hodnotenie študentov
 Absolvovanie predmetu sa v prvom stupni štúdia hodnotí známkou, ktorá vyjadruje kvalitu osvojenia si tvorivosti, zručností a poznatkov v súlade s cieľmi predmetu, uvedenom v informačnom liste predmetu.
Hodnotenie známkou v prvom stupni štúdia sa klasifikuje podľa klasifikačnej stupnice určenej vyhláškou, ktorá má šesť klasifikačných stupňov:
• A – výborne (vynikajúce výsledky) – 1/100-94 % kvalita,
• B – veľmi dobre (nadpriemerné výsledky) – 1,5/93-87 % kvalita,
• C – dobre (priemerné výsledky) – 2/86-80 % kvalita,
• D – uspokojivo (prijateľné výsledky) – 2,5/79-73 % kvalita,
• E – dostatočne (výsledky spĺňajú minimálne kritériá) – 3/72-65 % kvalita,
• FX – nedostatočne (vyžaduje sa ďalšia práca) – 4/menej ako 65 % kvalita.
Študent získava kredity za predmet, ak jeho výsledky boli ohodnotené niektorým z klasifikačných stupňov od A po E, alebo hodnotením „prospel“.
Fakulta môže pri vybraných predmetoch rozhodnúť, že sa nebudú hodnotiť známkou a určiť iné kritériá na ich úspešné absolvovanie.

Spôsoby hodnotenia študijných výsledkov študenta v rámci štúdia predmetu
Organizácia štúdia je založená na kreditovom systéme štúdia v zmysle Vyhlášky č. 614/2002 Z. z. o kreditovom systéme štúdia (ECTS). Každý predmet, ktorého absolvovanie sa hodnotí, má v študijnom programe priradený počet kreditov, ktoré študent získa po jeho úspešnom absolvovaní. 
Priebežná kontrola študijných výsledkov počas výučbovej časti daného obdobia štúdia (účasť na vyučovaní, čiastkové zadania, workshopy, priebežné písomné testy, semestrálne práce, atď.),
Písomná, ústna alebo ich kombinácia za dané obdobie štúdia;
Pri umeleckom výkone v rámci práce v ateliéri kolektívne hodnotenie na konci semestra
Riadne termíny skúšok
[bookmark: _heading=h.3znysh7]Rámcové pravidlá štúdia, akými sú podmienky riadneho skončenia štúdia a ďalšie podmienky, ktoré musí študent splniť v priebehu štúdia študijného programu a na jeho riadne skončenie, vrátane podmienok štátnych skúšok, pravidiel na opakovanie štúdia a pravidiel na predĺženie, prerušenie štúdia a i. určuje https://fdu.aku.sk/images/stories/Menu/Fakulta/Vnutorne_predpisy/STUDIJNY_PORIADOK_2021_november_schvaleny_VS_AU.pdf

Termíny skúšok vypíše skúšajúci (zohľadní pritom požiadavky študentov) najneskôr štrnásť dní pred začiatkom skúškového obdobia.
Skúšajúci má právo obmedziť počet skúšaných v jednotlivých termínoch, ale musí tak urobiť pri vypísaní termínov skúšok, ak tak neurobí, znamená to, že počet skúšaných nie je obmedzený.
Každý študent je povinný prihlásiť sa u skúšajúceho na skúšku, resp. sa z nej odhlásiť. Ak sa študent nedostavil na skúšku zo závažných dôvodov, môže svoju neúčasť na hodnotení ospravedlniť skúšajúcemu do piatich dní po termíne hodnotenia.
Ak študent neprišiel na skúšku z iných ako závažných dôvodov, alebo ak svoju neúčasť neospravedlnil, hodnotí sa klasifikačným stupňom FX.
Ak skúška pozostáva z dvoch alebo viacerých častí a študent prospel v jednej časti skúšky a neprospel v druhej časti skúšky, vyučujúci môže pri opravnej skúške požadovať vykonanie len tej časti skúšky, pri ktorej študent neuspel.
Výsledky skúšky zapisujú vyučujúci predmetov do Akademického informačného systému (AIS) najneskôr do 5 dní od absolvovania skúšky.

Opravné termíny hodnotenia predmetu
Opravné termíny sú v skúškovom období stanovené podľa harmonogramu akademického roku.
 Študent ktorý nesplnil podmienky priebežného hodnotenia uvedené v informačnom liste predmetu resp. nesplnil podmienky na ukončenie semestra, ktoré dostal od vyučujúceho na začiatku semestra, nemôže pristúpiť k skúške za dané obdobie, je hodnotený známkou FX bez nároku na opravný termín.
Študent, ktorý bol hodnotený z predmetu známkou FX alebo neprospel z odborných a teoretických predmetov (okrem záverečnej práce), má právo na jeden opravný termín, pokiaľ splní podmienky priebežného hodnotenia.
Ak bol študent hodnotený známkou FX z umeleckého výkonu, má nárok na jeden opravný termín za predpokladu, že splnil podmienky priebežného hodnotenia.
Pri opakovanom zapísaní si akéhokoľvek predmetu má študent právo za rovnakých podmienok len na jeden opravný termín.
Na žiadosť študenta umožní skúšajúci opravnú skúšku aj v prípade, že riadny termín skúšky študent absolvoval úspešne. V takomto prípade sa mení hodnotenie skúšky v riadnom termíne na FX.


Možnosti opravných postupov voči tomuto hodnoteniu
V prípade nespokojnosti so spôsobom hodnotenia predmetu má študent právo požiadať o komisionálnu skúšku. 
Komisionálna skúška prebieha na žiadosť študenta, ktorý má právo o ňu požiadať pred komisiou zloženou z vysokoškolských učiteľov, určených osobou zodpovednou za uskutočňovanie, rozvoj a kvalitu študijného programu.
Na žiadosť študenta alebo skúšajúceho môže vo výnimočných prípadoch určiť konanie riadnej alebo opravnej skúšky dekan fakulty pred skúšobnou komisiou, ktorú sám vymenuje. V tomto prípade je skúška verejná a predseda skúšobnej komisie je povinný termín skúšky oznámiť pôvodnému skúšajúcemu sedem dní pred termínom samotnej skúšky, aj v prípade, že ten nie je členom komisie.
Neúčasť na hodnotení ani v jednom vypísanom termíne v danom akademickom roku sa hodnotí klasifikačným stupňom FX.

Hodnotenie kvality študijných výsledkov
Ako kritérium hodnotenia kvality študijných výsledkov študenta slúži vážený študijný priemer (VŠP), ktorý sa vypočítava pre každého študenta za každý semester, akademický rok, za stupne štúdia a za celé štúdium.
 VŠP sa vypočítava ako podiel súčtu numerických ohodnotení klasifikačných stupňov násobených počtom kreditov pridelených príslušnému predmetu a celkového súčtu kreditov s výnimkou predmetov, ktoré sa neklasifikujú. V predmetoch, ktoré mal študent zapísané a ktoré neukončil aspoň stupňom E sa do VŠP započítava numerická hodnota 4. VŠP sa využíva pri rozhodovaní o priznaní štipendií, pri výberoch z dôvodu kapacitných možností výučby, pri prideľovaní ubytovania a ďalších rozhodovaniach konkurzného typu.
 Predmety, ktoré nie sú hodnotené známkou, sa do výpočtu váženého študijného priemeru nezapočítavajú. Študijné výsledky sa zapisujú do Akademického informačného systému (AIS).

Podmienky uznávania štúdia, alebo časti štúdia

Podmienky uznávania štúdia alebo časti štúdia, vrátane zápisu študenta, uznávania časti štúdia absolvovaného v zahraničí alebo na inej vysokej škole bližšie definuje Študijný poriadok Fakulty dramatických umení Akadémie umení v Banskej Bystrici.
https://fdu.aku.sk/images/stories/Menu/Fakulta/Vnutorne_predpisy/STUDIJNY_PORIADOK_2021_november_schvaleny_VS_AU.pdf
Všetky známky musia byť vyučujúcimi zapísané do systému AIS do konca skúškového obdobia príslušného semestra, najneskôr 5 dni po ukončení skúškového obdobia, za účelom kontroly plnenia študijných povinností študenta.
Je to aj jedna z podmienok k upresňujúcemu zápisu na ďalší semester, resp. akademický rok.
Študijné oddelenie vykonáva administratívnu kontrolu štúdia, kontroluje získanie predpísaného počtu kreditov v predpísanej skladbe za povinné, povinne voliteľné a výberové predmety.
[bookmark: _heading=h.2et92p0]
Podmienky absolvovania jednotlivých častí študijného programu
Postup študenta v študijnom programe

na konci 1. semestra, 
za 1. semester 1. ročníka, musí získať minimálne 25 kreditov;

na konci 2. semestra, 
za 2. semester  1. ročníka, musí získať minimálne 25 kreditov; 

Na postup do 2. ročníka, spolu za 1. a 2. semester 1. ročníka, musí získať minimálne 50 kreditov.

na konci 3. semestra, 
za 3. semester 2. ročníka, musí získať minimálne 25 kreditov; 

na konci 4. semestra, 
za 4. semester 2. ročníka, musí získať minimálne 25 kreditov;  

Na postup do 3. ročníka, spolu za 1., 2., 3. a 4. semester  1. a 2. ročníka, musí získať minimálne 110 kreditov. 

na konci 5. semestra, 
za 5. semester 3. ročníka, musí získať minimálne 30 kreditov – odborná prax v profesionálnom prostredí; 

na konci 6. semestra, 
za 6. semester 3. ročníka, musí získať minimálne 25 kreditov; 

Na konci bakalárskeho štúdia musí získať: min. 180 kreditov, z toho: 
• za všetky povinné predmety, 
• za všetky  povinne voliteľné predmety – profilové zameranie
• predpísaný počet kreditov za dve skupiny povinne voliteľných predmetov podľa odporúčaného študijného plánu, 
• kredity za štátnu skúšky za vypracovanie a obhajobu bakalárskej práce.
Pravidlá pri spracovaní záverečných prác v študijnom programe
- Témy záverečných bakalárskych prác zverejňujú vedúci záverečných prác koncom letného semestra na internetovej stránke školy a na začiatku zimného semestra akademického roka ich zapisujú do systému AIS. Témy môžu byť zamerané na odbornú reflexiu odbornej praxe realizovanej v profesionálnom prostredí alebo na teoretické spracovanie problematiky z oblasti umeleckej produkcie. 
- Vedúcimi záverečných prác v bakalárskom študijnom programe sú učitelia profilových predmetov pôsobiaci v študijnom programe alebo učitelia odborných predmetov s ukončeným 3. stupňom vysokoškolského štúdia. 

- Študent si volí spôsob ukončenia štúdia: 
· absolvovaním odbornej stáže v profesionálnom prostredí a vypracovaním odbornej reflexie praxe,
alebo 
· realizáciou praxe v podmienkach Fakulty dramatických umení (Simulačné centrum FDU alebo Divadlo Akadémie umení) a vypracovaním teoretickej bakalárskej práce z oblasti umeleckej produkcie. 
- Miesto odbornej stáže v profesionálnom prostredí si musí študent zvoliť v požadovanom termíne – najneskôr do konca augusta kalendárneho roka, v ktorom bude realizovať odbornú stáž v nasledujúcom zimnom semestri. Študent podáva príslušnej programovej rade oficiálny návrh miesta realizácie stáže. 
- Bakalárska práca je písomná práca v rozsahu minimálne 50 normostrán vrátane medzier (hlavná textová časť práce). Práca môže mať charakter: 
· odbornej reflexie odbornej praxe realizovanej v profesionálnom prostredí,
alebo 
· teoretickej práce zameranej na problematiku umeleckej produkcie v oblasti filmu, televízie alebo divadla. 
- Štruktúru a rozsah záverečnej práce určuje Smernica č. 100 o základných náležitostiach záverečných prác na Akadémii umení v Banskej Bystrici. Záverečnú bakalársku prácu vypracuje študent pod vedením vedúceho záverečnej práce, prípadne konzultanta, ktorým môžu byť študenti doktorandského štúdia alebo učitelia odborných umeleckých predmetov s ukončeným 2. stupňom vysokoškolského štúdia.

chrome-extension://efaidnbmnnnibpcajpcglclefindmkaj/https://aku.sk/docman/vnutorne-predpisy/910-vnutorny-predpis-c-001-2024-smernica-o-zakladnych-nalezitostiach-zaverecnych-prac-na-au-bb/file

Pravidlá pri spracovaní záverečných prác v študijnom programe 
Kompletnú záverečnú prácu (umelecká a písomná časť) je potrebné odovzdať najneskôr do termínu určenom v harmonograme fakulty. Ak študent v stanovenom termíne neodovzdá prácu, nemôže sa zúčastniť obhajoby záverečnej práce. 
Pred odovzdaním záverečnej práce na študijné oddelenie študent predloží prácu na kontrolu povereným osobám – vedúcemu záverečnej prác, prípadne konzultantovi. Poverené osoby skontrolujú dodržanie zvolenej témy, zhodu tlačenej a elektronickej verzie ako aj formálne náležitosti vyplývajúce z aktuálnej smernice a metodického usmernenia fakulty. 
Vedúci záverečnej práce ručí za: kompletnosť práce, dodržanie zvolenej témy, zhodu tlačenej a elektronickej verzie, ako aj formálne náležitosti. 
[bookmark: _heading=h.tyjcwt]Štruktúru a rozsah záverečnej práce určuje Smernica č. 100 o základných náležitostiach záverečných prác na AU v Banskej Bystrici. 
chrome-extension://efaidnbmnnnibpcajpcglclefindmkaj/https://aku.sk/docman/vnutorne-predpisy/910-vnutorny-predpis-c-001-2024-smernica-o-zakladnych-nalezitostiach-zaverecnych-prac-na-au-bb/file

Pravidlá pri oponovaní záverečných prác v študijnom programe 
Záverečnú prácu vrátane jej písomnej časti študent predloží oponentovi na posúdenie najneskôr do 15 kalendárnych dní pred stanoveným termínom obhajoby záverečnej práce. 
Vedúci práce a oponent vypracujú na záverečnú prácu písomný posudok vymedzený formulárom na to určeným, v ktorom sa vyjadrujú ku každej časti práce osobitne. Hodnotia ju po stránke obsahovej, formálnej a v prípade umeleckej časti aj technologickej. 
Študent, ktorý vypracoval záverečnú prácu, má právo oboznámiť sa najneskôr tri kalendárne dní pred stanoveným termínom obhajoby záverečnej práce s posudkom oponenta a vedúceho záverečnej práce. 
Ak vedúci práce ohodnotí prácu posudkom s hodnotením FX, študent nebude pripustený k obhajobe a je povinný prácu prepracovať podľa pokynov vedúceho práce. 
Ak bol študent v posudku oponenta záverečnej práce hodnotený stupňom FX a od vedúceho záverečnej práce získal hodnotenie v rozsahu A-E, študent sa zúčastní obhajoby. 

Pravidlá pri obhajobe a hodnotení záverečných prác v študijnom programe 
Výsledky odbornej stáže v profesionálnom prostredí alebo výsledky odbornej praxe realizovanej v podmienkach Fakulty dramatických umení spolu s písomnou časťou bakalárskej práce študent prezentuje pri jej verejnej obhajobe.
Obhajoba bakalárskej práce, ktorá je štátnou skúškou a má charakter kolokviálnej skúšky, sa koná formou prezentácie práce a rozpravy pred komisiou vymenovanou dekanom, ktorá má najmenej štyroch členov.
Skúšobná komisia je zložená minimálne z jedného vysokoškolského učiteľa pôsobiaceho na funkčnom mieste docenta alebo profesora, vysokoškolských učiteľov vo funkcii odborného asistenta (§ 75 ods. 8 zákona) s vysokoškolským vzdelaním tretieho stupňa a ďalších odborníkov schválených Umeleckou a pedagogickou radou FDU. Počet prítomných členov pri skúške nesmie byť menší ako traja.
Komisia je uznášaniaschopná, ak je prítomný jej predseda a aspoň dvaja ďalší členovia. V prípade rovnosti hlasov členov komisie je rozhodujúci hlas predsedu.
Rozhodovanie komisie o výsledkoch obhajoby záverečnej práce sa koná na neverejnom zasadnutí. Priebeh a vyhlásenie jej výsledkov sú verejné.
Obhajoba záverečnej práce sa v prvom stupni štúdia hodnotí klasifikačnými stupňami A – FX.
Na štátnu bakalársku skúšku sa môže prihlásiť študent po absolvovaní povinných, povinne voliteľných a výberových predmetov predpísaných v študijnom programe a získaní predpísaného počtu kreditov – minimálne 170 kreditov.
Tieto podmienky študent spravidla splní po absolvovaní 6 semestrov.
Poslucháč musí vypracovať záverečnú (bakalársku) prácu. Študent si volí jednu z nasledujúcich foriem ukončenia štúdia:
- odbornú stáž v profesionálnom prostredí spojenú s vypracovaním odbornej reflexie odbornej praxe,
alebo 
- odbornú prax realizovanú v podmienkach Fakulty dramatických umení (Simulačné centrum FDU alebo Divadlo Akadémie umení) spojenú s vypracovaním teoretickej bakalárskej práce z oblasti umeleckej produkcie. 
Za vypracovanie a obhajobu záverečnej práce získava študent príslušný počet kreditov podľa študijného plánu.
Bakalárskou prácou študent bakalárskeho študijného programu Umelecká produkcia preukazuje schopnosť odborne, koncepčne a zodpovedne reflektovať produkčný proces, analyzovať umelecké a organizačné súvislosti tvorby a prepájať teoretické poznatky s praktickou skúsenosťou.
V prípade odbornej stáže v profesionálnom prostredí bakalárska práca dokumentuje aktívnu účasť študenta na príprave, organizácii alebo realizácii umeleckého alebo kultúrneho projektu (napr. audiovizuálne dielo, divadelné predstavenie, kultúrne podujatie, festivalový alebo vzdelávací projekt). Súčasťou práce je odborná reflexia vlastnej produkčnej praxe viažuca sa na konkrétnu realizáciu projektu v profesionálnom prostredí.
V prípade realizácie odbornej praxe v podmienkach Fakulty dramatických umení je bakalárska práca zameraná na teoretické spracovanie problematiky umeleckej produkcie v oblasti filmu, televízie alebo divadla. Študent pri jej spracovaní preukazuje schopnosť samostatne analyzovať odborný problém, pracovať s odbornými zdrojmi a formulovať odborné závery v súvislosti s produkčnou praxou a fungovaním kultúrnych a umeleckých projektov.
Pri realizácii bakalárskej práce musí študent preukázať:
- schopnosť analyzovať produkčný proces a jeho umelecké, organizačné a ekonomické súvislosti, 
- schopnosť prepájať teoretické poznatky s praktickou skúsenosťou, 
- schopnosť samostatne formulovať odborné závery a argumentovať, 
- schopnosť reflektovať vlastné produkčné rozhodnutia alebo odborné zistenia, 
- orientáciu v súčasnom profesionálnom prostredí umeleckej produkcie. 
Písomná časť bakalárskej práce spravidla obsahuje:
- zadefinovanie cieľov a východísk práce, 
- charakteristiku produkčného alebo odborného problému, 
- analýzu produkčných, organizačných alebo realizačných postupov, 
- reflexiu praktických skúseností alebo odborných zistení, 
- zhodnotenie výsledkov práce v širšom umeleckom, kultúrnom alebo spoločenskom kontexte. 
Bakalárska práca dokumentuje schopnosť študenta kriticky uvažovať o problematike umeleckej produkcie, prepájať odborné poznatky s praxou a formulovať závery na úrovni absolventa prvého stupňa vysokoškolského štúdia.
Po akceptovaní bakalárskej práce školiteľom môže študent podať žiadosť o vykonanie štátnej bakalárskej skúšky.
Štátna skúška pozostáva z obhajoby bakalárskej práce.
Súčasťou oponentského posudku je otázka z aplikácie teoretických vedomostí v oblasti umeleckej produkcie.
Štátna skúška sa koná podľa príslušných predpisov pred komisiou, ktorú menuje dekan FDU.

Predmet štátnej skúšky sa hodnotí klasifikačnými stupňami A-FX. Celkové hodnotenie štátnej skúšky môže byť:
- 	prospel s vyznamenaním,
- 	prospel, 
- 	neprospel. 
[bookmark: _heading=h.1t3h5sf]Stupňom „prospel s vyznamenaním“ je hodnotená štátna skúška vtedy, ak:
· vážený študijný priemer študenta za celé štúdium nie je vyšší ako 1,5,
· za celé štúdium nebol hodnotený hodnotený klasifikačným stupňom D,E, F, 
· z predmetu štátnej skúšky – umelecký výkon dosiahol stupeň A.
Ak študent nespĺňa tieto podmienky a súčasne ani z jedného predmetu nebol hodnotený známkou nedostatočne (FX), je hodnotený stupňom „prospel“. 
Ak niektorý predmet štátnej skúšky bol hodnotený stupňom nedostatočne (FX), celkové hodnotenie štátnej skúšky je „neprospel“.

Pravidlá dodržiavania akademickej etiky a vyvodzovania dôsledkov
Záverečná práca nesmie neoprávnene zasiahnuť do práv alebo právom chránených záujmov tretích osôb, najmä nesmie porušovať práva duševného vlastníctva tretej osoby alebo neoprávnene nakladať s utajovanými skutočnosťami alebo osobnými údajmi, dôvernými informáciami či obchodným tajomstvo tretej osoby. 
Pred pripustením študenta k obhajobe záverečnej práce, FDU zasiela prácu v elektronickej forme do centrálneho registra záverečných prác a na základe informácie z centrálneho registra overí mieru originality zaslanej práce. 
Zaslaná práca sa v centrálnom registri záverečných prác uchováva spolu s menom a priezviskom autora a názvom vysokej školy, ktorá záverečnú prácu zaslala. 
Spolu so záverečnou prácou sa zasielajú v elektronickej forme aj príslušné posudky oponentov, školiteľov, vedúcich záverečných prác a tieto posudky sa uchovávajú v centrálnom registri. 
[bookmark: _heading=h.4d34og8]Na zverejnenie a sprístupnenie záverečnej práce verejnosti FDU vyžaduje písomný súhlas autora udelený podľa osobitného predpisu ako nevýhradná licencia v územne neobmedzenom rozsahu, a to formou licenčnej zmluvy uzatvorenej medzi nositeľom autorských práv a používateľom diela, ktorým je Slovenská republika v zastúpení rektorom školy (poverený dekan fakulty). 
https://www.aku.sk/sk/univerzita-au/eticka-komisia/eticky-kodex-au-bb.html
 https://fdu.aku.sk/sk/fakulta/vnutorne-predpisy-fakulty

Možnosti a postupy účasti na mobilitách 
· Každý študent má na Akadémií umení garantované právo absolvovať časť štúdia na inej vysokej škole na Slovensku alebo v zahraničí.
· Mobilita študentov sa organizuje na základe Inštitucionálnych zmlúv.
https://erasmus-plus.ec.europa.eu/sk/resources-and-tools/erasmus-charter-for-higher-education
[bookmark: _heading=h.17dp8vu]Mobilita študentov – štúdium: 
· Študent môže absolvovať študijný pobyt na vysokej škole v zahraničí v dĺžke 3-12 mesiacov. Študent môže ísť do zahraničia na 3 až 12 mesiacov (vrátane kombinovaného obdobia stáže, ak sa plánuje). Ten istý študent môže získať granty na štúdium alebo stáž v celkovom trvaní maximálne 12 mesiacov na každý stupeň štúdia:
· počas 1.stupňa štúdia (bakalársky alebo rovnocenný - úrovne európskeho kvalifikačného rámca 5 a 6),
· počas 2.stupňa štúdia (magisterský alebo rovnocenný - úroveň európskeho kvalifikačného rámca 7),
· počas 3.stupňa štúdia ako doktorand (doktorská úroveň alebo úroveň európskeho kvalifikačného rámca 8).
· Erasmus+ mobility sa môžu zúčastniť študenti zaregistrovaní v inštitúcii vysokoškolského vzdelávania a zapísaní na štúdium, ktoré sa končí získaním uznávaného titulu alebo inej uznávanej kvalifikácie terciárneho stupňa (až po úroveň doktorátu vrátane).
· Mobilita prebieha na základe medziinštitucionálnej dohody medzi domácou a hostiteľskou inštitúciou vysokoškolského vzdelávania, ktoré musia mať udelenú Chartu vysokoškolského vzdelávania Erasmus. 
· Výber študentov na mobility organizuje vysielajúca vysoká škola. 
· Výberový proces musí prebiehať transparentne a spravodlivo:
· Inštitucionálny koordinátor akademických mobilít pravidelne minimálne raz ročne spolu s fakultnými koordinátormi zorganizuje výberové konanie na nasledujúci akademický rok.
· Na výberovom konaní spropaguje možnosti štúdia, podmienky financovania a oboznámi študentov s uzavretými zmluvami s partnerskými VŠ. 
· Fakultný koordinátor v spolupráci so študijným oddelením vypracuje poradie podľa zverejnených výberových kritérií (študijné znalosti a jazykové kompetencie). 
· Výsledky výberového konania doručí na sekretariát prorektora pre medzinárodné vzťahy. 
· Sekretariát prorektora vyzve študentov na predloženie požadovaných dokumentov (zmluvy o štúdiu, akceptačného listu, prihlášky na akademickú mobilitu). 
· Vypĺňanie požadovaných dokumentov konzultačne podporuje fakultný koordinátor, ktorý ich po kompletizácii a kontrole úplnosti predkladá na podpis Inštitucionálneho koordinátora. Podpísané dokumenty zasiela fakultný koordinátor na partnerskú VŠ. 
· Po doručení potvrdených dokumentov predkladá fakultný koordinátor originály týchto dokumentov na sekretariát prorektora. 
· Sekretariát uzavrie so študentom zmluvu o poskytnutí finančného príspevku a informuje ho o ďalších povinnostiach a právach (poistenie, predkladanie správ, charta študenta). 
· Sekretariát osloví webmastra a požiada ho o zverejnenie zmluvy so študentom v Centrálnom registri zmlúv. 
· Sekretariát spolu s fakultným koordinátorom monitorujú akademickú mobilitu študenta a spracúvajú doklady z akademickej mobility v listinnej a elektronickej podobe cez informačný systém MobilityTool. 
· Akademickú mobilitu (začiatok, koniec a výsledky) v AIS eviduje študijné oddelenie.
· Mobilita študentov - pracovná stáž: 
· Študent môže absolvovať prax v podniku v zahraničí v dĺžke 2-12 mesiacov. 
· Trvanie stáže u čerstvých absolventov môže mať maximálnu dĺžku 12 mesiacov v rámci jedného stupňa štúdia, počas ktorého podali žiadosť o účasť na stáži (v poslednom ročníku daného stupňa štúdia). 
Absolventi musia požiadať o grant ešte počas štúdia na vysokej škole.
https://fdu.aku.sk/sk/fakulta/vnutorne-predpisy-fakulty
https://aku.sk/hladat?q=erasmus


[bookmark: _heading=h.3rdcrjn]Ďalšie podmienky účasti študentov študijného programu na mobilitách a stážach sú dostupné na webovom sídle AU BB,  časť ERASMUS+, najmä:
Kritériá účasti mobilít: https://aku.sk/hladat?q=erasmus
Predkladanie správ a uznanie mobility: https://aku.sk/hladat?q=erasmus


Dokumenty a tlačivá ERASMUS +, vrátane Metodického usmernenia ERASMUS+: https://aku.sk/hladat?q=erasmus

Mobility mimo program ERASMUS+: 
https://aku.sk/hladat?q=erasmus

Uznávanie časti štúdia absolvovaného v zahraničí a/alebo v rámci mobility bližšie upravuje Študijný poriadok Fakulty dramatických umení Akadémie umení v Banskej Bystrici.
https://fdu.aku.sk/images/stories/Menu/Fakulta/Vnutorne_predpisy/STUDIJNY_PORIADOK_2021_november_schvaleny_VS_AU.pdf

Kontakty:
Inštitucionálny koordinátor programu Erasmus+
PaedDr. Peter Vítko (peter.vitko@aku.sk)

Prodekanka pre vzdelávaciu činnosť
PhDr. Silvia Kováčiková, ArtD. (silvia.kovacikova@aku.sk) 
Administrácia študentských mobilít
Ing. Marta Bakaljarová (marta.bakaljarova@aku.sk)

Fakultný koordinátor programu Erasmus+
Mgr. art. Petra Kovalčíková, ArtD. (petra.kovalcikova@aku.sk)

Postupy aplikovateľné pre študentov so špeciálnymi potrebami
Fakulta dramatických umení sa v prípade študentov so špeciálnymi potrebami riadi postupmi Akadémie umení Zásady poskytovania potrieb pre študentov so špecifickými potrebami a Smernicou č. 109: https://aku.sk/studium/informacie/podmienky-studia-pre-znevyhodnenych-studentov?highlight=WyJcdTAxNjF0dWRlbnRpIiwic28iLCJcdTAxNjFwZWNpZmlja1x1MDBmZG1pIiwicG90cmViYW1pIl0=

Podľa §100 odseku 2 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“) sa za študenta so špecifickými potrebami považuje študent: so zmyslovým, telesným a viacnásobným postihnutím; s chronickým ochorením; so zdravotným oslabením; s psychickým ochorením; s autizmom alebo ďalšími pervazívnymi vývinovými poruchami a s poruchami učenia.
Študentom so špecifickými potrebami vysoká škola poskytuje podporné služby. O využívanie podpornej služby, musí študent požiadať.
Na základe požiadavky študenta vysoká škola preskúma jeho potreby a určí rozsah poskytovaných podporných služieb. Podkladom sú najmä lekárske vysvedčenia, vyjadrenia psychológa, logopéda či špeciálneho pedagóga. 
Podporné služby sa poskytujú najmä vo forme možnosti využívania špecifických vzdelávacích prostriedkov, individuálnych vzdelávacích prístupov, určením osobitných podmienok na vykonávanie študijných povinností (bez znižovania požiadaviek na študijný výkon), individuálnym prístupom vysokoškolských učiteľov či odpustením školného v odôvodnených prípadoch v prípade prekročenia štandardnej dĺžky štúdia (ak k jej predĺženiu došlo z dôvodu špecifickej potreby študenta).
Podľa § 100 odseku 4 zákona, študent, ktorý súhlasí s vyhodnotením svojich špecifických potrieb, má podľa rozsahu a druhu špecifickej potreby nárok na podporné služby, najmä na:
- zabezpečenie možnosti využívať špecifické vzdelávacie prostriedky; 
- individuálne vzdelávacie prístupy, najmä individuálnu výučbu vybraných predmetov pre študentov so zmyslovým postihnutím; 
- osobitné podmienky na vykonávanie študijných povinností bez znižovania požiadaviek na študijný výkon; 
- individuálny prístup vysokoškolských učiteľov; 
- odpustenie školného v odôvodniteľných prípadoch, ak ide o štúdium dlhšie, ako je štandardná dĺžka príslušného študijného programu.
Podrobnosti o minimálnych nárokoch študenta so špecifickými potrebami na podporné služby podľa druhu špecifickej potreby ustanovuje Vyhláška č. MŠVVaŠ SR č. 458/2012 Z. z. o minimálnych nárokoch študenta so špecifickými potrebami dostupnej na. https://aku.sk/studium/informacie/podmienky-studia-pre-znevyhodnenych-studentov?highlight=WyJcdTAxNjF0dWRlbnRpIiwic28iLCJcdTAxNjFwZWNpZmlja1x1MDBmZG1pIiwicG90cmViYW1pIl0=

https://www.slov-lex.sk/pravne-predpisy/SK/ZZ/2012/458/20130901.

Postup pre študenta so špecifickými potrebami
Vyplnenie formulára žiadosti študenta: 
Študent so špecifickými potrebami, ktorý chce využívať podporné služby, si podá písomnú žiadosť o zaradenie do evidencie študentov so špecifickými potrebami na študijné oddelenie Fakulty dramatických umení Akadémie umení. Formulár žiadosti študenta so špecifickými potrebami o zaradenie do evidencie a vyhodnotenie špecifických potrieb. 
https://aku.sk/studium/informacie/podmienky-studia-pre-znevyhodnenych-studentov?highlight=WyJcdTAxNjF0dWRlbnRpIiwic28iLCJcdTAxNjFwZWNpZmlja1x1MDBmZG1pIiwicG90cmViYW1pIl0=

Formulár žiadosti uchádzača so špecifickými potrebami o úpravu formy a spôsobu vykonania prijímacej skúšky s prihliadnutím na jeho špecifické potreby (príloha 2).
Uchádzač so špecifickými potrebami predkladá pre účely vyhodnotenia svojich špecifických potrieb a rozsah podporných služieb pre štúdium najmä: lekárske vysvedčenie, nie staršie ako tri mesiace, ktorým je lekársky nález, správa o priebehu a vývoji choroby a zdravotného postihnutia alebo výpis zo zdravotnej dokumentácie; vyjadrenie psychológa, logopéda alebo špeciálneho pedagóga.
Dekan fakulty vydá rozhodnutie o zaradení do evidencie študentov so špecifickými potrebami a priznaní primeraných úprav a podporných služieb na AU Banská Bystrica.
Formulár rozhodnutia o zaradení do evidencie študentov so špecifickými potrebami a priznaní primeraných úprav a podporných služieb na Akadémií umení v Banskej Bystrici (príloha 3).
Koordinátor/ka je kontaktnou osobou, ktorá je poverená riešením problematiky štúdia študentov so špecifickými potrebami. Poskytuje podrobnejšie informácie o podporných službách pre uchádzačov so špecifickými potrebami. 
Koordinátor/ka pre FDU AKU: 
Mgr. art. Soňa Kočanová, ArtD. 
prodekanka pre umenie, vedu, výskum a medzinárodné vzťahy
Fakulta dramatických umení
+421 48 4320 320
sona.kocanova@aku.sk

[bookmark: _heading=h.lnxbz9][bookmark: _heading=h.26in1rg]Metodické usmernenie MŠVVAŠ pre vytváranie podmienok na podporu študentov so Špecifickými potrebami na vysokých školách a ďalšie informácie sú dostupné na:
https://www.minedu.sk/studium-studentov-so-specifickymi-potrebami/

Postupy podávania podnetov a odvolaní zo strany študenta
Jedným z najefektívnejších mechanizmov pre študentov na vyjadrenie svojej nespokojnosti sú študentské ankety, kde môžu poukázať na konkrétne nedostatky v činnosti alebo v nečinnosti vysokej školy alebo domáhať sa svojich práv o ktorých sa domnievajú, že boli porušené. 
Výsledky študentskej ankety sú vyhodnocované prodekanom pre štúdium fakulty a následne sa nimi zaoberá kolégium dekana, ktoré zvoláva stretnutie vedenia fakulty so študentmi. 
Na ňom sa prijímajú opatrenia, ktoré majú vyriešiť dôvody nespokojnosti študentov. Následne na ďalšom stretnutí so študentmi vedenie fakulty poskytuje podávateľom podnetov spätnú väzbu o výsledkoch preskúmania podnetov a o prijatých opatreniach.
Ďalšou možnosťou ako riešiť nespokojnosť študentov je možnosť obrátiť sa na zástupcov študentov v AS univerzity, ktorý si následne pozýva na svoje zasadnutie aj členov vedenia fakulty, aby sa k podnetom vyjadrili. 
Akademický senát univerzity potom zaviaže vedenie fakulty aby riešilo dôvody nespokojnosti študentov.
V prípade nespokojnosti so spôsobom hodnotenia predmetu má študent právo požiadať o komisionálnu skúšku. 
Komisionálna skúška prebieha pred komisiou zloženou z vysokoškolských učiteľov, určených garantom študijného programu. 
Na žiadosť študenta alebo skúšajúceho môže dekan vo výnimočných prípadoch určiť konanie skúšky alebo opravnej skúšky pred komisiou, ktorú sám vymenuje. 
V tomto prípade je skúška verejná a predseda skúšobnej komisie je povinný termín skúšky vopred oznámiť pôvodnému skúšajúcemu aj v prípade, že ten nie je členom komisie.
Na žiadosť študenta umožní skúšajúci opravnú skúšku aj v prípade, že riadny termín skúšky študent absolvoval úspešne. V takomto prípade sa mení hodnotenie skúšky v riadnom termíne na FX. 
https://aku.sk/studium/informacie/podmienky-studia-pre-znevyhodnenych-studentov?highlight=WyJcdTAxNjF0dWRlbnRpIiwic28iLCJcdTAxNjFwZWNpZmlja1x1MDBmZG1pIiwicG90cmViYW1pIl0=

[bookmark: _heading=h.35nkun2]INFORMAČNÉ LISTY PREDMETOV ŠTUDIJNÉHO PROGRAMU

HARMONOGRAM
https://fdu.aku.sk/sk/studium/akreditovane-odbory/harmonogram-akademickeho-roka.html

[bookmark: _heading=h.1ksv4uv]PERSONÁLNE ZABEZPEČENIE ŠTUDIJNÉHO PROGRAMU

Osoba zodpovedná za uskutočňovanie, rozvoj a kvalitu študijného programu:
[bookmark: _heading=h.44sinio]prof. Mgr. art. Ivan Ostrochovský, ArtD. 
https://www.portalvs.sk/regzam/detail/9357?do=filterForm-submit&name=ivan&surname=ostrochovsk%C3%BD&employment_state=yes&filter=Vyh%C4%BEada%C5%A5



Zoznam osôb zabezpečujúcich profilové predmety:

prof. Mgr. art. Ivan Ostrochovský, ArtD. 
[bookmark: _heading=h.2jxsxqh]Kontakt: ivan.ostrochovsky@aku.sk
https://www.portalvs.sk/regzam/detail/9357?do=filterForm-submit&name=ivan&surname=ostrochovsk%C3%BD&employment_state=yes&filter=Vyh%C4%BEada%C5%A5

doc. Mgr. Vladimír Štric 
Kontakt: vladimir.stric@aku.sk
https://www.portalvs.sk/regzam/detail/9302?do=filterForm-submit&surname=%C5%A1tric&sort=surname&employment_state=yes&filter=Vyh%C4%BEada%C5%A5


Mgr. art. Zuzana Budinská, ArtD., f. m. doc.
Kontakt: zuzana.budinska@aku.sk
 https://www.portalvs.sk/regzam/detail/18624?do=filterForm-submit&surname=budinska&sort=surname&employment_state=yes&filter=Vyh%C4%BEada%C5%A5

Mgr. art. Petra Kovalčíková, ArtD. 
Kontakt: petra.kovalcikova@aku.sk
https://www.portalvs.sk/regzam/detail/23397?mode=full&do=filterForm-submit&surname=Koval%C4%8D%C3%ADkov%C3%A1&sort=surname&employment_state=yes&filter=Vyh%C4%BEada%C5%A5

Mgr. art. Jaroslav Daubrava, ArtD.
Kontakt: jaroslav.daubrava@aku.sk
https://www.portalvs.sk/regzam/detail/23394?do=filterForm-submit&surname=Daubrava&sort=surname&employment_state=yes&filter=Vyh%C4%BEada%C5%A5

Zoznam učiteľov študijného programu:
prof. Mgr. art. Ivan Ostrochovský, ArtD.
doc. Mgr. Vladimír Štric 
Mgr. art. Jaroslav Daubrava, ArtD.
Mgr. art. Zuzana Budinská, ArtD., f. m. doc.
Mgr. art. Petra Kovalčíková, ArtD.

Mgr. art. Adriána Cieślaková, Ph.D.
doc. Mgr. Peter Himič, PhD.
doc. Mgr. art. Ľubomír Viluda, ArtD.
doc. Mgr. Martin Palúch, PhD.
PhDr. Silvia Kováčiková, ArtD.                 
PhDr. Anna Schneiderová  PhD. 
Mgr. Ing. Maroš Hečko, ArtD.
Mgr. art. Marek Janičík, ArtD. 
Mgr. art. Michal Ditte 
Ing. Janka Šúrová, PhD.
Mgr. art. Veronika Hollá, ArtD. 

Študijný poradca študijného programu (s informáciou o prístupe k poradenstvu)
PhDr. Silvia Kováčiková, ArtD. (silvia.kovacikova@aku.sk) 

Prodekanka pre umenie, vedu, výskum a medzinárodné vzťahy
Mgr. art. Soňa Kočanová, ArtD. (sona.kocanova@aku.sk)

Prodekanka pre vzdelávaciu činnosť
PhDr. Silvia Kováčiková, ArtD. (silvia.kovacikova@aku.sk) 

Prorektor pre vzdelávaciu činnosť a kvalitu Akadémie umení v Banskej Bystrici
PaedDr. Peter Vítko (peter.vitko@aku.sk)

Iný podporný personál študijného programu

Študijná referentka, tajomníčka odborovej komisie doktorandského štúdia
Mgr. Ingrid Dobišová  (ingrid.dobisova@aku.sk)

Inštitucionálny koordinátor programu Erasmus+
PaedDr. Peter Vítko (peter.vitko@aku.sk)

Administrácia študentských mobilít
Ing. Marta Bakaljarová (marta.bakaljarova@aku.sk)

Fakultný koordinátor programu Erasmus+
Mgr. art. Petra Kovalčíková, ArtD. (petra.kovalcikova@aku.sk)

Riaditeľka Študentského domova AU

Mgr. Katarína Stareková  (katarina.starekova@aku.sk)
Prevádzka Študentského domova AU
Miriam Beňušová (sdomov@aku.sk)

PRIESTOROVÉ, MATERIÁLNE A TECHNICKÉ ZABEZPEČENIE ŠTUDIJNÉHO PROGRAMU A PODPORA
Výučba programu prebieha v budove Fakulty dramatických umení, ktorá je dislokovaná v štvorpodlažnom objekte multifunkčného charakteru. Budova je situovaná v centre mesta, v blízkosti autobusovej a železničnej stanice s dobrou dostupnosťou. Prešla kompletnou rekonštrukciou, ktorá bola dokončená v roku 2012. Účelom modernizácie bolo zlepšenie podmienok na uplatnenie foriem výučby, najmä podporu nových technológií. V rámci prestavby boli vybudované moderné priestory určené na realizáciu vyučovacieho procesu. Investičné aktivity zahŕňali výmenu dverí, okien, výmenu ústredného kúrenia, opravu stien, výmenu sociálnych zariadení, rekonštrukciu vodovodných sietí a elektrických rozvodov vrátane štruktúrovanej kabeláže a dátových rozvodov. Poslednou fázou rekonštrukcie bola úprava fasády celej budovy v modernom architektonickom štýle. Okrem učební pre výučbu teoretických predmetov slúžiacich všetkým študijným programom FDU, sú k dispozícii učebne pre praktickú výučbu a špecializované umelecké pracoviská spĺňajúce súčasné kritériá technického vybavenia. Budova je dispozične usporiadaná tak, aby umožnila efektívny a plynulý chod fakulty a súbežnú výučbu štyroch katedier v dvoch študijných odboroch.
V reakcii na pandemickú situáciu a možné dlhšie trvajúce obmedzenia, sa zavádza nový digitálny rezervačný system Reenio pre obidve divadelné sály.

Fakulta zabezpečuje pre študentov videostreamy, propagáciu umeleckých výstupov masmédiách a na sociálnych sieťach, dokáže divadelnú sálu transformovať na streamovacie štúdion (uskutočnenie medzinárodnej teatrologickej konferencie, rôznych podcastov, a to dokonca aj interaktívnych), zároveň realizuje aj streamy archívnych predstavení na digitálnych platformách. 
Fakulta disponuje elektronickým dverovým systému Salto a on-line rezervačným systémom učební pre efektívny office sharing a co-working management.
Nové priestory na oddych a tvorivé trávenie voľného času vzniknú v plánovanej študentskej miestnosti č. 103 oproti vrátnici, kde sa zavádza nová vzduchotechnika, oddychová zóna a je umožnený prístup na internet.

Zoznam a charakteristika učební študijného programu a ich technického vybavenia s priradením k výstupom vzdelávania a predmetu.
Budova FDU Miestnosť č. 237/Univerzálna učebňa
Technické vybavenie:
1x LCD TV Samsung LE46C630K1, 1x domáce kino Samsung HT-C5550, 1x projekčné plátno motorizované, šírka 2,5m, 1x projektor Optoma EX542i.

Budova FDU Televízne štúdio
Technické vybavenie: 
kamera Panasonic + sada objektívov, 5x kamera Panasonic HPX 371 + prisl., 5x kamera Sony HVR Z7E + prisl., 2x kamera Canon XH A1, 10x statív Secced, osvetľovací pult ETC Elite, 2x reflektor ARRI HMI 575, reflektor ARRI HMI 1200, reflektor ARRI ceramic 250, 2x reflektor ARRILITE 1000, 2x reflektor ARRILITE 600, 2x reflektor ARRILITE 2000, 5x ARRI 150, 7x ARRI 300, 5x ARRI 1000, 33x ARRI T2+ST2+wash -pevná inštal., 27x manfrotto svet. Statív, 4x fotoaparát Canon 5D II/24-70/statív, 9x sada prenosných svetiel Dynacore, PC DELL T7500, čítačka P2 kariet, RAID diskové pole, monitor Panasonic 22", 2x mikrofón AKG C414 XL II, 4x shotgun mikrofón Audiotechnica, 3x fotoaparát Panasonic Lumix, 4x bezdrôtový mikr.set audiotechnica, monitor Samsung 20", LCD TV Philips 43", 4x audio rekordér Tascam, 10x mikrofón Rode NTG-1 + príslušenstvo.

Budova FDU Zvukové štúdio
Technické vybavenie: 
PC HP Z400, 2x monitor Dynaudio 6, 3x monitor Dynaudio 8, subwoofer Dynaudio, digidesign surface 003, Monitor HP 22", 2x LCD TV Samsung, 2x mikrofón AT 4050, 2x mikrofón AT 450, 4x mikrofónový stojan.


Budova FDU Miestnosť č. 303/Zasadačka
Technické vybavenie: 
LCD TV LG 42LG5000, prehrávač Philips DVP3500V, mobilný stojan.

Budova FDU Miestnosť č. 116
Technické vybavenie: 
LCD TV Samsung LE46C630K1, 1x projekčné plátno motorizované, šírka 2,5m, 1x projektor O 

Budova FDU Miestnosť č.237
Technické vybavenie: 
1x LCD TV Samsung LE46C630K1, 1x domáce kino Samsung HT-C5550, 1x projekčné plátno motorizované, šírka 2,5m, 1x projektor Optoma EX542i. 

Budova FDU Miestnosť č. 123
Technické vybavenie: 
CD TV Samsung LE46C630K1, 1x projekčné plátno motorizované, šírka 2,5m, 1x projektor Optoma EX542i, 1x domáce kino Samsung HT-C5550, BD prehrávač Samsung, VHS AIWA. 

Budova FDU Miestnosť č. 302/KLEIO
Technické vybavenie: 
6x PC Sun Microsystems s monitorom pre knižničné služby, rešerše atď, ČB kopírka, 1x PC + veľkoplošný skener A3 CANON, ručný skener

Budova FDU Miestnosť č. 105/ Kinosála 
Študentom umožňuje aj využívanie kinosály na prezentáciu filmov. Kinosála je vybavená vzostupným hľadiskom s čalúnenými stoličkami pre divákov s kapacitou 64 osôb.
Technické vybavenie:
projektor Epson EB-Z8050V, 2x sieťový HD prehrávač AC-RYAN, BD prehrávač Samsung, domáce kino Samsung, VHS/DVD Philips, stĺpové repro Reinkus-heinz, Konferenčný systém Mediatech.

Budova FDU -  ART 3 - Simulačné centrum - Multimediálne centrum so zameraním na produkciu, postprodukciu a prezentáciu umeleckej tvorby
Zlepšovanie praktických zručností študentov vysokých škôl prostredníctvom vytvárania a rozvoja simulačných centier a coworkingových centier

· vytvoriť simulačné prostredie centrum s dôrazom na prepojenie vzdelávania, tvorivej činnosti a praxe
· rozvoj aktivít so zameraním na publikovanie a publicitu, vnútornú a vonkajšiu komunikáciu
· poskytovanie študijných programov so špecifickou pridanou hodnotou
· priama účasť študentov doktorandského štúdia na tvorivých aktivitách vysokej školy
· podpora tvorivej činnosti v zmysle zvýšenia kvality a kvantity vedeckých, umeleckých a publikačných výstupov v sledovanom období · zlepšenie podmienok pre medzinárodný aspekt vzdelávania a internacionalizáciu
· vytváranie motivačného prostredia pre umeleckú a ďalšiu tvorivú činnosť pedagógov · implementácia aplikovaného výskumu a inovačných projektov s podporou rezortu školstva, vedy, výskumu a rezortu kultúry, samostatne alebo v partnerstve

Cieľom simulačného centra je umožniť študentom pod odborným pedagogickým vedením realizáciu audiovizuálnych projektov od počiatočnej fázy plánovania až po finálnu prezentáciu v online priestore. Vytvorené simulované podmienky a prostredie majú stimulovať rozvoj odborných kompetencií, vedomostí, zručností študentov a ponúknuť im reálne zážitky pri tímovej práci na reálnych projektoch. Fakulta disponuje profesionálnou technikou, odborníkmi a skúsenosťami, ktorí v súčasnosti pracujú na svojich pracoviskách (dabingové, divadelné, TV štúdio, strižne, grafické učebne, koncertné nahrávacie štúdio). Prostredníctvom technickej infraštruktúry umožní centrum audiovizuálnu distribúciu vlastnej produkcie do online priestoru. Centrum je uzlom a integrálnou súčasťou pedagogických a tvorivých procesov na FDU a aj celej AU. Centrum má aj aj vlastnú technickú podporu a odborný personál garantujúci kvalitu realizovaných procesov. Študenti jednotlivých fakúlt by mali v rámci simulovaných procesov centra zvládnuť výrobu audiovizuálneho diela určeného pre online vysielanie, výrobu záznamov z rôznych kultúrnych a spoločenských akcií, výrobu reklamných spotov, živé vstupy zo štúdia a prepis materiálu z archívu. Technológie a simulované postupy budú reflektovať najmodernejšie trendy v oblasti audiovizuálnej tvorby realizované v reálnych podnikoch. Pracovisko bude zabezpečovať aj oblasť live stream vysielania, záznamov z divadelných, hudobných predstavení a iných umeleckých podujatí. 
,,Black Box“ Fakulty dramatických umení AU
Black Box predstavuje experimentálny komorný priestor, ktorý ponúka nové možnosti prepojenia vizuálnej stránky pripravovaných projektov s dôrazom na intenzívny kontakt medzi hercom a publikom. Tento priestor je prispôsobený potrebám menších dramatických útvarov, ako sú monodrámy, autorské projekty či inscenácie s komorným hereckým obsadením, a je ideálnym miestom pre súčasné performatívne umenie. Okrem umeleckej prevádzky zastupuje aj funkciu laboratória (LAB) pre semináre, odborné konferencie a workshopy.
Zároveň slúži ako dôležitý priestor pre skúšobný proces, v ktorom sa kladie dôraz na testovanie rôznych divadelných efektov a prácu s atmosférou, ktorú umocňuje vzájomná blízkosť účinkujúcich a divákov. Z hľadiska materiálno-technického vybavenia disponuje vlastným svetelným a zvukovým parkom. Absencia pevného sedenia umožňuje variabilnú konfiguráciu hľadiska – od klasického „kukátka“ cez arénu až po polkruh – s celkovou kapacitou približne 25 divákov.
V rámci štruktúry Divadla Akadémie umení funguje Black Box ako tretí hrací priestor, popri Malom a Veľkom štúdiu, pričom prioritne hostí autorské projekty magisterského štúdia. Vyučovací proces sa tak vďaka tomuto zázemiu približuje reálnym podmienkam v profesionálnom prostredí dramatického umenia a študenti získavajú cennú platformu na prezentáciu výsledkov svojej umeleckej činnosti širokej verejnosti priamo v areáli AU FDU.

	Využitie priestoru Black Box

	1. Umelecká činnosť: Tretí hrací priestor Divadla AU (popri Malom a Veľkom štúdiu). Slúži najmä na prezentáciu autorských projektov magisterského štúdia, monodrám a performatívneho umenia.

	2. Edukačný proces: Priestor funguje ako LAB – miesto pre experiment, skúšobný proces a výučbu, ktorá simuluje podmienky v profesionálnom divadelnom prostredí.

	3. Odborné podujatia: Vhodné zázemie pre semináre, workshopy a menšie konferencie.




Pre potreby umeleckej prezentácie študentov slúži aj multifunkčný priestor, ktorý je súčasťou budovy Fakulty dramatických umení so samostatným vstupom zvonku objektu, prístupným denne aj pre verejnosť, nakoľko ponúka aj občerstvenie. Kapacitu má cca 50 osôb.

Fakulta vďaka dostatočnému počtu technického personálu efektívne využíva technické vybavenia fakulty, pružne reaguje na súčasné trendy v divadelnom umení a najmä rozšírenie možností realizácie tvorivej činnosti študentov fakulty (aj v technicky náročnejších produkciách). Zvýšená pozornosť sa venuje aj ekologizácii učebného procesu a prevádzky. Dochádza k pravidelnému obmieňaniu svetelnej techniky za úspornejšie LED technológie.
Informačné zabezpečenie študijného programu
Informačným, bibliografickým a poradenským pracoviskom pre študentov, doktorandov a učiteľov je knižnica AU. Knižnica je vybavená audiovizuálnou a multimediálnou reprodukčnou technikou, data video projektormi, mobilnými počítačovými zostavami na video a data projekciu a TV projekčnými zostavami. Ich súčasťou sú veľkoplošné LCD obrazovky, multimediálne sieťové prehrávače, blue-ray prehrávače a domáce kiná. V knižnici je k dispozícií 15 terminálových pracovných staníc s pripojením na internet a s možnosťou tlačových výstupov, dve z nich sú špeciálne upravené pre potreby používateľov so zrakovým znevýhodnením.
Akademická knižnica Akadémie umení je zapojená do projektu knižničného informačného systému KIS3G - Knižničný informačný systém 3. generácie a patrí ku kooperujúcim subjektom súborného katalógu knižníc, dostupného na portáli Slovenská knižnica. 

[bookmark: _heading=h.3j2qqm3]

Prístup k študijnej literatúre podľa ILP v knižnici 

Akademická knižnica Akadémie umení je zapojená tiež do projektu NISPEZ 4 – Informačný systém výskumu a vývoja – prístupy do databáz pre potreby výskumných inštitúcií, ktorý realizuje Centrum vedecko-technických informácií na Slovensku. Strategickým cieľom národného projektu je modernizácia národnej infraštruktúry pre informačnú podporu vedy a inovácií na Slovensku ako systémové riešenie s priamym vplyvom na zvyšovanie výkonnosti a excelentnosti výskumu a vývoja na Slovensku a hospodársky rast. V rámci tohoto projektu boli v knižnici sprístupnené nasledujúce elektronické informačné zdroje: Springer Link, Springer eBooks, Springer Nature. Prostredníctvom národnej licencie elektronických informačných zdrojov, ktorej koordinátorom je Slovenská národná knižnica v Martine, boli v knižnici sprístupnené aj nasledovné databázy vydavateľstva GALE: Academic Onefile, Custom Journals, General Onefile. 

Knižničný fond tvoria knihy, zborníky, periodiká, špeciálne dokumenty /hudobniny/, audiovizuálne a elektronické dokumenty, elektronické informačné zdroje, bakalárske, diplomové a dizertačné záverečné práce obhájené na Akadémii umení. Špecializuje sa na literatúru a dokumenty z oblasti dramatického, hudobného a výtvarného umenia. Informácie o jednotlivých knižničných dokumentoch sú dostupné v online katalógu knižnice: Sídlom Akademickej knižnice Akadémie umení je budova Fakulty dramatických umení, Horná 95, 974 01 Banská Bystrica. 

[bookmark: _Hlk219706575]Partneri vysokej školy pri zabezpečovaní vzdelávacích činností študijného programu a charakteristika ich participácie 
[bookmark: _heading=h.1y810tw]Bilaterálne dohody o spolupráci a inter-inštitucionálne dohody. Medzinárodná fakultná spolupráca sa realizovala aj formou recipročnej výmeny skúseností z oblasti vedy a umenia. Tá prebiehala na základe viacerých bilaterálnych a inter-inštitucionálnych dohôd, alebo v podobe samostatných personálnych kontaktov s poprednými umelcami, vedcami a pedagógmi z viacerých zahraničných inštitúcii. Pedagógovia a doktorandi FDU pravidelne vystupujú na vedeckých konferenciách a seminároch doma i v zahraničí. Za rovnocennú oblasť spolupráce so zahraničím popri vysokoškolských pracoviskách považujeme aj divadelné a filmové festivaly, medzinárodné workshopy, tvorivé dielne, spolupráca s experimentálnymi umeleckými zoskupeniami a pod. Fakulta každoročne, okrem organizovania medzinárodného festivalu Artorium a medzinárodnej teatrologickej konferencie, prezentuje umeleckú tvorbu na zahraničných festivaloch umeleckých vysokých škôl, napr. v Prahe, Varšave a spolupracuje s viacerými umeleckými súbormi na Slovensku i v Českej republike. V rámci programu Erasmus+ je kladený dôraz na podporu výmeny študentov s cieľom posilniť medzinárodný charakter vysokoškolského vzdelávania a umožniť študentom získať skúsenosti a vedomosti na zahraničných univerzitách. Od akademického roka 2024/2025 fakulta  implementovala do svojich medzinárodných aktivít aj organizáciu krátkych intenzívnych programov – BIP. Za uvedený rok ich zrealizovala celkom tri a plánuje na nepravidelne nadväzovať. 
Fakulta naďalej úzko spolupracuje so vzdelávacími inštitúciami v Slovinsku, Poľsku, Českej republike, Fínsku, Portugalsku, Španielsku, Maďarsku a na Islande. Okrem toho pokračuje aj v medzinárodnej spolupráci s inštitúciami – The Polish National Film, Television and Theatre School in Lodz (Poľsko) a s Filmovou akadémiou Miroslava Ondříčka v Písku (Česko), predovšetkým v oblastiach odbornej spolupráce, prednášok, prezentácií, recipročných návštev, realizácií dokumentárnych filmov, spracovaní a odbornej distribúcii. V rámci programu Erasmus+ patria medzi najnovšie vzniknuté inter-inštitucionálne dohody s nasledujúcimi vysokými školami – Teatralen kolej "Lyuben Grois" z Bulharska, Universite Bordeaux Montaigne, Pessac z Francúzska, Esterházy Károly University, Faculty of Humanities and Arts z Maďarska a Escuela Superior de Arte Dramático de Castilla la Mancha zo Španielska.
Fakulta vytvára podmienky na zvyšovanie kvality poskytovaného vzdelávania v spolupráci s externými profesionálnymi inštitúciami, ktoré podieľajú na umeleckej činnosti, umeleckých projektoch a zvyšovaní kvality vzdelávania jednotlivých študijných programov. Študentom je umožňované získavať odborné praktické zručnosti v rámci jednotlivých študijných programov už v rámci štúdia. Týmito spoluprácami sa zvyšuje ich možnosť vytvárania kontaktov, ktoré majú vplyv na uplatniteľnosť absolventov v praxi. 
Fakulta vytvára podmienky na zvyšovanie kvality poskytovaného vzdelávania v spolupráci s externými profesionálnymi inštitúciami, ktoré podieľajú na umeleckej činnosti, umeleckých projektoch a zvyšovaní kvality vzdelávania jednotlivých študijných programov. Študentom je umožňované získavať odborné praktické zručnosti v rámci jednotlivých študijných programov už v rámci štúdia. Týmito spoluprácami sa zvyšuje ich možnosť vytvárania kontaktov, ktoré majú vplyv na uplatniteľnosť absolventov v praxi. 
Fakulta dramatických umení ma uzavreté mnohé Memorandá o spolupráci s externým prostredím. 
https://fdu.aku.sk/sk/aktivity-fakulty/partnerstva.html

[bookmark: _heading=h.4i7ojhp]V súčasnosti má fakulta uzatvorené platné inter-inštitucionálne zmluvy s viacerými zahraničnými univerzitami, v nasledujúcich krajinách:
	Krajina
	Inštitúcie
	Krajina
	Inštitúcie

	Bulharsko
	Teatralen kolej „Lyuben Grois“, Sofia; 
Academy of Music, Dance and Fine Arts, Plovdiv
	Estónsko
	Estonian Academy of Arts, Tallinn; 
Estonian Academy of Music and Theatre, Tallinn

	Česká republika
	Brno University of Technology – FFA; 
JAMU Brno; 
Silesian University of Opava; 
UTB Zlín; 
FAMO Písek; 
ZČU Plzeň; 
FAMU Praha; 
HAMU Praha; 
UJEP Ústí n. L.
	Fínsko
	Oulu University of Applied Sciences

	
	
	Island
	Iceland Academy of the Arts, Reykjavík

	
	
	Maďarsko
	MOME Budapest; 
SZFE Budapest;
Esterházy Károly University, Eger

	
	
	Portugalsko
	Catholic University of Portugal, School of Arts, Porto

	Francúzsko
	Université Bordeaux Montaigne, Pessac (2024–2025)
	Srbsko
	University of Arts Novi Sad; University of Arts in Belgrade

	Litva
	Lithuanian Academy of Music and Theatre, Vilnius
	Taliansko
	Accademia di Belle Arti „Mario Sironi“, Sassari

	Poľsko
	University of Silesia Katowice; 
Polish National Film School Łódź; 
Akademia Sztuki Szczecin
	Turecko
	Marmara University, Istanbul

	Slovinsko
	University of Ljubljana – Academy of Theatre, Radio, Film and TV
	Španielsko
	ESAD Castilla-La Mancha; TAI Madrid;
ESAD Murcia; 
ESADIB Palma de Mallorca



Fakulta dramatických umení spolupracuje aj s domácimi kultúrnymi inštitúciami, zariadeniami a klubmi, ktoré prispievajú ku kvalite pripravenosti absolventov pre prax tým, že si ich prizývajú na konkrétne umelecké projekty: Slovenské komorné divadlo v Martine, Spišské divadlo v Spišskej Novej Vsi, Bábkové divadlo v Žiline, Štátna opera v Banskej Bystrici, Divadlo J. G. Tajovského vo Zvolene, CNK Záhrada v Banskej Bystrici, Stredoslovenské osvetové stredisko v Banskej Bystrici, Štátna vedecká knižnica v Banskej Bystrici, Trenčianske osvetové stredisko v Trenčíne, Klub Lúč Trenčín, Kúpele Sliač.
Vzhľadom na umeleckú povahu študijných programov sa partnerstvá uplatňujú predovšetkým pri účinkovaní na kultúrnych podujatiach, organizovaní divadelných predstavení, tvorivých pobytov, sympózií a workshopov, ktoré obohacujú vzdelávací proces po obsahovej a formálnej stránke a tiež prinášajú aktuálne poznatky do umeleckej tvorby prostredníctvom priameho kontaktu s umelcami etablovanými na domácej i zahraničnej scéne.
 
Charakteristika možností sociálneho, športového, kultúrneho, duchovného a spoločenského vyžitia 
Tvorivé prostredie Akadémie umení spolu s mnohými podujatiami kultúrnej povahy (predstavenia, recitály, koncerty, výstavy, projekcie, predstavenia a pod.), organizovanými na pôde vysokej školy ako aj na pôde kultúrnych inštitúcií pôsobiacich na území krajského mesta Banská Bystrica (napr. Štátna opera, Divadlo Štúdio tanca, Bábkové divadlo na Rázcestí, Divadlo z pasáže, atď.), ponúkajú študentom bohaté možnosti celoročného kultúrneho, duchovného i spoločenského vyžitia. Študenti Akadémie umení sa pravidelne zapájajú do kultúrneho diania, dobročinných a charitatívnych akcií uskutočňovaných v meste i regióne. 
[bookmark: _heading=h.2xcytpi]Študenti sa pravidelne zapájajú do kultúrneho diania, dobročinných a charitatívnych akcií uskutočňovaných v meste i regióne. Medzi pravidelné kultúrne podujatia v Banskej Bystrici, ktoré majú možnosť navštevovať  alebo na nich participovať patria medzinárodný Festival – Outbreak, Medzinárodný dixilandový festival – United Europe Jazz Festival, Banskobystrické kultúrne leto, Medzinárodný festival bábkového divadla – Anderleho Radvaň, Radvanský jarmok, Festival Bábkarská Bystrica, festival umenia a dizajnu FUBABY, Festival svetla a tieňa, Medzinárodný festival vysokých umeleckých škôl Artorium, Zámocké hry zvolenské. 

V širšom centre mesta sa nachádzajú viaceré verejné športoviská, prístupné bez obmedzenia a bez poplatkov (bežecké dráhy, inline korčuliarska dráha, cvičiská). Nachádza sa tu taktiež umelá lezecká stena, prístupná širokej verejnosti počas zimnej sezóny, ako aj zrekonštruovaná plaváreň a kúpalisko s primeranou kapacitou. Blízke pohoria (Nízke Tatry, Veľká Fatra) ponúkajú širokú škálu možností uskutočňovania letných a zimných športov, ako napr. lyžovanie, skialp, horská cyklistika a pod. V prípade priaznivých poveternostných podmienok je možnosť bezplatného bežeckého lyžovania priamo v meste (Park SNP, areál plážového kúpaliska).
Študijný program zároveň ponúka študentom výberové predmety, ktoré sú zamerané na ich duševný a športový rozvoj.

[bookmark: _heading=h.1ci93xb]POŽADOVANÉ SCHOPNOSTI A PREDPOKLADY UCHÁDZAČA     
O ŠTÚDIUM ŠTUDIJNÉHO PROGRAMU 

Požadované schopnosti a predpoklady potrebné na prijatie na štúdium
Požiadavky kladené na uchádzačov o štúdium bakalárskeho stupňa študijného programu Umelecká produkcia smerujú k zisteniu základných predpokladov na úspešné absolvovanie bakalárskeho štúdia. Medzi tieto predpoklady patrí predovšetkým dobrý všeobecný kultúrny prehľad, zvýšený záujem o oblasť umenia, filmu alebo divadla a kultúrneho diania, ako aj primeraná osobná zrelosť, schopnosť samostatného uvažovania a motivácia pre štúdium umeleckej produkcie.
Prijímacia komisia očakáva, že uchádzač preukáže orientáciu v kultúrno-spoločenskom prostredí, schopnosť reflektovať umelecké diela a kultúrne podujatia, ako aj základné porozumenie procesom vzniku a realizácie umeleckých a kultúrnych projektov. Dôležitá je schopnosť koncepčného, analytického a organizačného myslenia, primerané komunikačné          a prezentačné zručnosti a schopnosť spolupracovať v tíme.
Vzhľadom na charakter študijného programu je vítaný záujem o produkčné, organizačné               a manažérske aspekty umeleckej tvorby, ako aj základná orientácia v ekonomických, právnych a prevádzkových súvislostiach fungovania kultúrnych inštitúcií a projektov. Uchádzač by mal prejaviť schopnosť realisticky uvažovať o realizácii umeleckého zámeru v konkrétnych produkčných podmienkach.
V prostredí dostupných moderných technológií umožňujúcich tvorbu a sprostredkovanie audiovizuálneho obsahu je prirodzené, že uchádzač môže svoj záujem o oblasť umeleckej produkcie dokumentovať vlastnými aktivitami, projektmi alebo skúsenosťami v oblasti kultúry, umenia, médií alebo organizácie podujatí. Tieto skúsenosti slúžia prijímacej komisii ako podporný materiál pri posudzovaní talentových a osobnostných predpokladov uchádzača.
Podmienkou prijatia uchádzača o bakalárske štúdium je úspešné absolvovanie strednej školy     s maturitou a preukázanie schopností a osobných dispozícií potrebných pre zvolený študijný program. V prípade, že sa prijímacie skúšky konajú pred termínom maturitnej skúšky, uchádzač môže byť prijatý podmienečne. Definitívne prijatie na štúdium je podmienené úspešným absolvovaním maturitnej skúšky. Doklad o ukončení úplného stredoškolského vzdelania uchádzač predloží v zákonom stanovenej lehote, najneskôr do termínu zápisu na štúdium.
[bookmark: _heading=h.3whwml4]Fakulta dramatických umení Akadémie umení v Banskej Bystrici určuje na prijatie na štúdium jednotlivých študijných programov ďalšie podmienky s cieľom zabezpečiť výber uchádzačov s potrebnými schopnosťami, predpokladmi a motiváciou pre štúdium umeleckej produkcie. Určené podmienky a spôsob overovania ich splnenia umožňujú výber uchádzačov, ktorí prejavia najvyššiu mieru talentu, schopností a vedomostí potrebných pre štúdium v danom študijnom programe.
Postupy prijímania na štúdium
Termín prijímacích skúšok musí byť zverejnené minimálne dva mesiace pred konaním samotnej skúšky. Zároveň musia byť zverejnené podmienky prijatia, forma a rámcový obsah prijímacej skúšky, zoznam odporúčanej literatúry a spôsob vyhodnocovania výsledkov prijímacej skúšky. 
Tieto skutočnosti FDU AU zverejní na úradnej výveske fakulty a hromadným spôsobom podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Zverejňujú sa aj informácie o počte uchádzačov, ktorý plánuje prijať na štúdium študijného programu. 
Uchádzačovi so zdravotným postihnutím na jeho žiadosť FDU AU určí formu prijímacej skúšky a spôsob jej vykonania s prihliadnutím na jeho zdravotné problémy. 
Z dôvodu uplatnenia rovnakých kritérií hodnotenia pre všetkých uchádzačov o štúdium na FDU AU, nie je možné určiť náhradný termín prijímacieho konania. 
Prijímacia skúška sa skladá z dvoch častí a realizuje sa v prípade potreby a podľa počtu prihlásených v jednom alebo viacerých termínoch. Termíny prijímacích talentových skúšok sa budú každoročne upresňovať podľa aktuálneho harmonogramu štúdia a počtu prihlásených uchádzačov. 
Vo výnimočnej situácii (výnimočný stav, zlá pandemická situácia a podobne) môže skúšobná komisia rozhodnúť o online forme konania prijímacích skúšok, prípadne na základe hodnotenia domácich prác.
[bookmark: _heading=h.2bn6wsx]Prijímacie konanie
Bakalársky študijný program: UMELECKÁ PRODUKCIA
1. Charakter prijímacieho konania
Prijímacie konanie na bakalársky študijný program Umelecká produkcia je talentové a výberové. Jeho cieľom je overiť osobnostné, intelektuálne, kreatívne a organizačné predpoklady uchádzačov pre štúdium umeleckej produkcie so zameraním na oblasť filmu, divadla a širšieho kultúrneho prostredia.
Prijímacie skúšky prebiehajú v jednom dni a sú dvojkolové.

2. Základné podmienky prijatia
- ukončené stredoškolské vzdelanie s maturitou (alebo podmienečne),
- primeraná znalosť slovenského jazyka,
- základná orientácia v kultúre a umení,
- úspešné absolvovanie prijímacej skúšky.


3. Základné predpoklady uchádzača
Komisia posudzuje najmä:
- schopnosť kreatívneho a koncepčného myslenia,
- analytické schopnosti a prácu s informáciami,
- organizačné a rozhodovacie schopnosti,
- schopnosť tímovej spolupráce,
- komunikačné a prezentačné zručnosti,
- motiváciu pre štúdium umeleckej produkcie,
- orientáciu v kultúrno-spoločenskom dianí,
- základnú orientáciu v ekonomických a produkčných súvislostiach

4. Priebeh prijímacích skúšok (jeden deň)

I. KOLO – PÍSOMNÁ A PRAKTICKÁ ČASŤ
(dopoludňajší blok)

a) Písomný test všeobecného a odborného prehľadu
Test je zameraný na:
- všeobecný kultúrny-spoločenský rozhľad (divadlo, film, literatúra, hudba, výtvarné umenie),
- orientáciu v súčasnom kultúrno-spoločenskom dianí,
- porozumenie textu a logické myslenie,
- základnú orientáciu v ekonomike a organizácii kultúrnych projektov.
Maximálny počet bodov: 30













b) Kreatívno-produkčné a analytické zadanie
Uchádzač vypracuje v časovom limite tvorivo-produkčné a analytické zadanie, ktoré môže mať formu návrhu realizácie kultúrneho alebo audiovizuálneho projektu, riešenia modelovej produkčnej situácie, krátkej písomnej úvahy spolu s rozborom vybraného umeleckého diela.
Hodnotí sa:
originalita riešenia,
schopnosť analytického myslenia a reflexie umeleckého diela alebo kultúrneho javu,
schopnosť uvažovať produkčne a realisticky,
štruktúra a zrozumiteľnosť návrhu.
Maximálny počet bodov: 40


II. KOLO – ÚSTNA ČASŤ
(popoludňajší blok)
Ústny pohovor pred komisiou
Pohovor je zameraný na:
- motiváciu uchádzača pre štúdium umeleckej produkcie,
- orientáciu v oblasti filmu, divadla a kultúry,
- schopnosť argumentácie a reflexie vlastných názorov,
- komunikačné schopnosti, osobnostný prejav a temperament,
- reakcie na modelové produkčné situácie,
Maximálny počet bodov: 30

5. Bodové hodnotenie a výsledky
- Celkový maximálny počet bodov: 100
- Minimálny počet bodov na úspešné absolvovanie prijímacej skúšky: 80 bodov
- Uchádzači sú prijímaní podľa poradia dosiahnutého bodového hodnotenia.
V prípade rovnosti bodov na hranici prijatia môže komisia navrhnúť prijatie všetkých uchádzačov s rovnakým výsledkom.

6. Predpokladaný počet prijatých
Na bakalárske štúdium programu Umelecká produkcia sa plánuje v jednom akademickom roku prijať 8 – 12 uchádzačov.
Ak podmienky splní nižší počet uchádzačov, môže byť prijatý nižší počet. Konečné rozhodnutie je v kompetencii dekana/dekanky fakulty.

7. Záverečné ustanovenia
Prijímacie konanie sa koná v jednom riadnom termíne. Náhradný termín nie je možný, pokiaľ fakulta nerozhodne inak.
Tento dokument slúži ako rámcový vnútorný predpis a metodický podklad pre organizáciu prijímacieho konania na bakalársky študijný program Umelecká produkcia.

[bookmark: _heading=h.qsh70q]SPÄTNÁ VÄZBA NA KVALITU POSKYTOVANÉHO VZDELÁVANIA

[bookmark: _heading=h.3as4poj]Postupy monitorovania a hodnotenia názorov študentov na kvalitu študijného programu. 

Osoba, ktorá nesie hlavnú zodpovednosť za uskutočňovanie, rozvoj a zabezpečenie kvality študijného programu priebežne sleduje vzdelávanie vo zverenom študijnom programe a sústreďuje sa na jeho zabezpečovanie a výsledky. 

Predmetom monitorovania sú kvalifikačná štruktúra a zloženie pedagógov, dosiahnuté študijné výsledky v jednotlivých predmetoch, dosiahnuté umelecké výsledky, participácia pedagógov a študentov na projektoch a iných tvorivých aktivitách a ich účasť na akademickej mobilite. 

Pre účely monitorovania a následného hodnotenia využíva predovšetkým informácie z AISu, dokumentáciu k umeleckým aktivitám evidovanú v systémoch CREUČ a CREPČ. Spätnú väzbu od študentov získava predovšetkým z predmetových a  študentských ankiet. 

Priebeh študentskej aj predmetovej ankety je podrobne rozpísaný vo Vnútornom systéme zabezpečovania kvality vzdelávania Akadémie umení.

https://aku.sk/docman/vnutorne-predpisy/766-vnutorny-system-zabezpecovania-kvality-1/file
  


Výsledky spätnej väzby študentov a absolventov a súvisiace opatrenia na zvyšovania kvality študijného programu. 

V prípade závažných zistení z anketových odpovedí, osoby nesúce hlavnú zodpovednosť za kvalitu dotknutých študijných programov  v spolupráci s programovou radou a vedením fakulty navrhnú postupy na ich odstránenie. 

Analýza je súčasťou správy, ktorú najskôr prerokuje programová rada a následne ju prodekan/ka pre štúdium predkladá kolégiu dekana, ktoré správu prerokuje a schváli alebo navrhne iné opravné mechanizmy a postupy. 

Zároveň určí termíny a zodpovedné osoby za odstránenie nedostatkov. Navrhnuté opatrenia v oblasti zvýšenia kvality poskytovaného vysokoškolského vzdelávania spolu s analýzou zistení zo študentských alebo predmetových ankiet predkladá dekan na rokovanie kolégia rektora, prípadne ak si to situácia vyžaduje aj na rokovanie akademického senátu, ktorý k uvedenému materiálu zaujíma stanovisko vo forme uznesenia. 

Výsledky predmetových a študentských ankiet, ako aj opatrenia v oblasti zvýšenia kvality sú súčasťou hodnotiacej správy, ktorú predkladá dekan na prerokovanie pedagogicko-umeleckej rade fakulty. 

Správu predkladá prodekan pre štúdium aj Akreditačnej rade AU. 

Téma študentskej ankety je aj pravidelným predmetom zasadnutí kolégia rektora, kde dekani informujú kolégium o priebehu študentskej ankety, jej výsledkoch a prijatých opatreniach. 

Postupy monitorovania a hodnotenia názorov študentov na kvalitu študijného programu:
Na monitorovanie, prieskum a hodnotenie názorov študentov na kvalitu jednotlivých študijných programov sa využíva forma periodických študentských ankiet.

Zástupca študentov je súčasťou kolégia dekana, kde môžu predostrieť podnety študentskej obce. Podobne tak môže urobiť zástupcovia študentov v senáte AU BB.  Spätná väzba na podané podnety zo strany vedenia FDU AU ako aj senátu býva spravidla okamžitá a vedenie fakulty spolu s pedagogickým zborom a študentmi nachádzajú spoločné konštruktívne riešenia podnetov.










ODKAZY NA ĎALŠIE RELEVANTNÉ VNÚTORNÉ PREDPISY A INFORMÁCIE TÝKAJÚCE SA ŠTÚDIA ALEBO ŠTUDENTA ŠTUDIJNÉHO PROGRAMU

https://fdu.aku.sk/sk/uradna-tabula/vnutorne-predpisy-fakulty.html

Dlhodobý zámer FDU  https://fdu.aku.sk/sk/fakulta/vnutorne-predpisy-fakulty 

https://fdu.aku.sk/sk/kontakt.html
https://fdu.aku.sk/sk/aktivity-fakulty/acta-teatralia.html

https://aku.sk/au-bb/casopis-art3?highlight=WyJcdTAxMGRhc29waXMiLCJhcnQzIl0=

https://fdu.aku.sk/sk/aktivity-fakulty/partnerstva.html

https://fdu.aku.sk/sk/aktivity-fakulty/publikacie.html

https://fdu.aku.sk/sk/aktivity-fakulty/veda-a-vyskum.html

https://art.aku.sk/fakulty/fakulta-dramatickych-umeni

https://aku.sk/umenie-a-veda/igs?highlight=WyJpbnRlcm5cdTAwZmQiLCJncmFudG92XHUwMGZkIiwic3lzdFx1MDBlOW0iLCJhdSJd
https://aku.sk/docman/akademicka-kniznica
https://aku.sk/docman/studentsky-domov

Prevádzkový poriadok Fakulty dramatických umení Akadémie umení v Banskej Bystrici; Smernica č. 112/2016 O vydávaní dokladov o absolvovaní štúdia na Akadémii umení v Banskej Bystrici; https://fdu.aku.sk/images/stories/Menu/Fakulta/Vnutorne_predpisy/prevadzkovy_poriadok_fdu_01032021.pdf

Databáza diel študentov a pedagógov AU: https://art.aku.sk/

[bookmark: _heading=h.2p2csry]Interný grantový systém:  https://aku.sk/docman/projektova-cinnost

